Senarai Lengkap 99 Asmaul Husna Beserta Maksudnya. Mari Hafalkan!

Asmaul Husna
Dalam Islam, Asmaul Husna adalah sembilan puluh sembilan (99) asma (nama) Allah SWT yang terbaik. Nama-nama ini hanya layak dimiliki oleh Allah, selaku yang paling hebat dalam alam ini. Sebab itulah, seseorang Muslim tidak akan diberi nama menyerupai nama Allah dalam bentuk yang sama-contohnya Ar-Rahim, tetapi boleh dipanggil Rahim.
Banyak kajian telah dilakukan oleh para ulama dalam membahas dan mentafsirkan Asmaul Husna ini. Walaupun adanya perbezaan pendapat tentang jumlah nama itu, sebagai Muslim kita seharusnya mengakui hakikat Zat Allah SWT.

Asmaul Husna bermaksud dari segi bahasa ialah nama-nama Allah yang baik, mulia dan agung sesuai dengan sifat-sifat-Nya. Nama-nama Allah yang agung dan mulia itu merupakan suatu kesatuan yang menyatu dalam kebesaran dan kehebatan Allah, sebagai pencipta dan pemelihara alam semesta beserta segala isinya.
Menghayati ciptaan Allah mengingatkan kita kepada Asmaul Husna. / Foto Kredit: scified.com

Kelebihan Asmaul Husna
Dipetik dari sebuah hadis :

إِنَّ لِلَّهِ تِسْعَةً وَتِسْعِينَ اسْمًا ، مِائَةً إِلا وَاحِدَةً ، مَنْ أَحْصَاهَا دَخَلَ الْجَنَّةَ
“Sesunguhnya Allah memiliki 99 nama, seratus kurang satu, siapa yang menjaganya maka dia masuk surga.” (HR. Bukhari, no.2736, Muslim, no.2677 dan Ahmad, no.7493).
Menurut ahli ulama’, jika kita menghafal, menghayati dan mengamalkan kandungan maksud asmaul husna ini, Insha Allah kita akan mendapat rahmat daripadanya.
Inilah yang dimaksudkan dengan ‘menjaga’ nama-nama Allah seperti dalam hadis di atas. Ini kerana apabila kita mengamalkannya, ia menganjurkan kebaikan bagi hati, kesempurnaan takut kepada Allah, dan turut menunaikan hak-Nya.
Berikut adalah beberapa dalil yang terkandung di dalam Al-Qur’an dan Hadis tentang Asmaul Husna:

“Dialah Allah, tidak ada Tuhan (yang berhak disembah) melainkan Dia, Dia mempunyai Asmaul Husna (nama-nama yang baik).”– (Al-Quran, Surah Thaa-Haa : 8)

Katakanlah: “Serulah Allah atau serulah Ar-Rahman. Dengan nama yang mana saja kamu seru, Dia mempunyai al asmaaulhusna (nama-nama yang terbaik) dan janganlah kamu mengeraskan suaramu dalam salatmu dan janganlah pula merendahkannya dan carilah jalan tengah di antara kedua itu”– (Al-Quran.Surah Al Israa’: 110)

Hasil seni kaligrafi Minaz Nanji. / Foto Kredit: ismailimail.wordpress.com

99 Asmaul Husna
Foto Kredit: islamicartdb.com
Berikut adalah nama-nama Allah terjemahannya di dalam Bahasa Melayu.

Ar-Rahmaan
: ( الرحمن ) Maha Pengasih, iaitu pemberi kenikmatan yang agung-agung dan pengasih di dunia.

Ar-Rahim
: ( الرحيم ) Maha Penyayang, iaitu pemberi kenikmatan yang di luar jangkaan dan penyayang di akhirat.

Al-Malik
: ( الملك ) Maha Merajai/ Menguasai /Pemerintah, iaitu mengatur kerajaanNya sesuai dengan kehendakNya sendiri.

Al-Quddus
: ( القدوس ) Maha Suci, iaitu tersuci dan bersih dari segala cela dan kekurangan.

As-Salaam
: ( السلام ) Maha Penyelamat, iaitu pemberi keselamatan dan kesejahteraan kepada seluruh makhlukNya.

Al-Mu’min
: ( المؤمن ) Maha Pengaman / Pemelihara keamanan, iaitu siapa yang bersalah dan makhlukNya itu benar-benar akan diberi seksa, sedang kepada yang taat akan benar-benar dipenuhi janjiNya dengan pahala yang baik.

Al-Muhaimin
: ( المحيمن ) Maha Pelindung/Penjaga / Maha Pengawal serta Pengawas, iaitu memerintah dan melindungi segala sesuatu.

Al-’Aziiz
: ( العزيز ) Maha Mulia / Maha Berkuasa, iaitu kuasaNya mampu untuk berbuat sekehendakNya

Al-Jabbaar
: ( الجبار ) Maha Perkasa / Maha Kuat / Yang Menundukkan Segalanya, iaitu mencukupi segala keperluan, melangsungkan segala perintahNya serta memperbaiki keadaan seluruh hambaNya.

Al-Mutakabbir
: ( المتكبر ) Maha Megah / Maha Pelengkap Kebesaran. iaitu yang melengkapi segala kebesaranNya, menyendiri dengan sifat keagungan dan kemegahanNya.

Al-Khaaliq
: ( الخالق ) Maha Pencipta, iaitu mengadakan seluruh makhluk tanpa asal, juga yang menakdirkan adanya semua itu.

Al-Baari’
: ( البارئ ) Maha Pembuat / Maha Perancang / Maha Menjadikan, iaitu mengadakan sesuatu yang bernyawa yang ada asal mulanya.

Al-Mushawwir
: ( المصور ) Maha Pembentuk / Maha Menjadikan Rupa Bentuk, memberikan gambaran atau bentuk pada sesuatu yang berbeza dengan lainnya. (Al-Khaaliq adalah mengadakan sesuatu yang belum ada asal mulanya atau yang menakdirkan adanya itu. Al-Baari’ ialah mengeluarkannya dari yang sudah ada asalnya, manakala Al-Mushawwir ialah yang memberinya bentuk yang sesuai dengan keadaan dan keperluannya).

Al-Ghaffaar
: ( الغفار ) Maha Pengampun, banyak pemberian maafNya dan menutupi dosa-dosa dan kesalahan.

Al-Qahhaar
: ( القهار ) Maha Pemaksa, menggenggam segala sesuatu dalam kekuasaanNya serta memaksa segala makhluk menurut kehendakNya.

Al-Wahhaab
: ( الوهاب ) Maha Pemberi / Maha Menganugerah, iaitu memberi banyak kenikmatan dan selalu memberi kurnia.

Ar-Razzaaq
: ( الرزاق ) Maha Pengrezeki / Maha Pemberi Rezeki, iaitu memberi berbagai rezeki serta membuat juga sebab-sebab diperolehnya.

Al-Fattaah
: ( الفتاح ) Maha Membukakan / Maha Pembuka , iaitu membuka gedung penyimpanan rahmatNya untuk seluruh hambaNya.

Al-’Aliim
: ( العليم ) Maha Mengetahui, iaitu mengetahui segala yang maujud dan tidak ada satu benda pun yang tertutup oleh penglihatanNya.

Al-Qaabidh
: ( القابض ) Maha Pencabut / Maha Penyempit Hidup / Maha Pengekang, iaitu mengambil nyawa atau menyempitkan rezeki bagi siapa yang dikehendaki olehNya.

Al-Baasith
: ( الباسط ) Maha Meluaskan / Maha Pelapang Hidup / Maha Melimpah Nikmat, iaitu memudahkan terkumpulnya rezeki bagi siapa yang diinginkan olehNya.

AI-Khaafidh
: ( الخافض ) Maha Menjatuhkan / Maha Menghinakan / Maha Perendah / Pengurang, iaitu terhadap orang yang selayaknya dijatuhkan akibat kelakuannya sendiri dengan memberinya kehinaan, kerendahan dan seksaan.

Ar-Raafi’
: ( الرافع ) Maha Mengangkat / Maha Peninggi, iaitu terhadap orang yang selayaknya diangkat kedudukannya kerana usahanya yang giat, iaitu termasuk golongan kaum yang bertaqwa.

Al-Mu’iz
: ( المعز ) Maha Menghormati / Memuliakan / Maha Pemberi Kemuliaan/Kemenangan, iaitu kepada orang yang berpegang teguh pada agamaNya dengan memberinya pentolongan dan kemenangan.

Al-Muzil
: ( المذل ) Maha Menghina / Pemberi kehinaan, iaitu kepada musuh-musuhNya dan musuh ummat Islam seluruhnya.

As-Samii’
: ( السميع ) Maha Mendengar.

Al-Bashiir
: ( البصير ) Maha Melihat.

Al-Hakam
: ( الحكم ) Maha Menghukum / Maha Mengadili, iaitu sebagai hakim yang menetapkan / memutuskan yang tidak seorang pun dapat menolak keputusanNya, juga tidak seorang pun yang berkuasa merintangi kelangsungan hukumNya itu.

Al-’Adl
: ( العدل ) Maha Adil. Serta sangat sempurna dalam keadilanNya itu.

Al-Lathiif
: ( اللطيف ) Maha Menghalusi / Maha Teliti / Maha Lembut serta Halus, iaitu mengetahui segala sesuatu yang samar-samar, pelik-pelik dan kecil-kecil.

Al-Khabiir
: ( الخبير ) Maha Waspada/  Maha Mengetahui.

Al-Haliim
: ( الحليم ) Maha Penyabar / Maha Penyantun / Maha Penghamba, iaitu yang tidak tergesa-gesa melakukan kemarahan dan tidak pula gelojoh memberikan siksaan.

Al-’Adzhiim
: ( العظيم ) Maha Agung, iaitu mencapai puncak tertinggi dan di mercu keagungan kerana bersifat dengan segala macam sifat kebesaran dan kesempunnaan.

Al-Ghafuur
: ( الغفور ) Maha Pengampun, banyak pengampunanNya kepada hamba-hambaNya.

Asy-Syakuur
: ( الشكور ) Maha Pembalas / Maha Bersyukur, iaitu memberikan balasan yang banyak sekali atas amalan yang kecil.

Al-’Aliy
: ( العلي ) Maha Tinggi Martabat-Nya / Maha Tinggi serta Mulia, iaitu mencapai tingkat yang setinggi-tingginya yang tidak mungkin digambarkan oleh akal fikiran sesiapa pun dan tidak dapat difahami oleh otak yang bagaimanapun pandainya.

Al-Kabiir
: ( الكبير ) Maha Besar, yang kebesaranNya tidak dapat dicapai oleh pancaindera ataupun akal manusia.

Al-Hafidz
: ( الحفيظ ) Maha Pemelihara Maha Pelindung / Maha Memelihara, iaitu menjaga segala sesuatu jangan sampai rosak dan goyah. Juga menjaga segala amal perbuatan hamba-hambaNya, sehingga tidak akan disia-siakan sedikit pun untuk memberikan balasanNya.

Al-Muqiit
: ( المقيت ) Maha Pemberi kecukupan/ Maha Pemberi Keperluan , baik yang berupa makanan tubuh ataupun makanan rohani.

Al-Hasiib
: ( الحسيب ) Maha Penjamin / Maha Mencukupi / Maha Penghitung, iaitu memberikan jaminan kecukupan kepada seluruh bamba-hambaNya pada hari Qiamat.

Al-Jaliil
: ( الجليل ) Maha Luhur, iaitu yang memiliki sifat-sifat keluhuran kerana kesempurnaan sifat-sifatNya.

Al-Kariim
: ( الكريم ) Maha Pemurah, iaitu mulia tanpa had dan memberi siapa pun tanpa diminta atau sebagai penggantian dan sesuatu pemberian.

Ar-Raqiib
: ( الركيب ) Maha Peneliti / Maha Pengawas Maha Waspada, iaitu yang mengamat-amati gerak-geri segala sesuatu dan mengawasinya.

Al-Mujiib
: ( المجيب ) Maha Mengabulkan, iaitu yang memenuhi permohonan siapa saja yang berdoa padaNya.

Al-Waasi’
: ( الواسع ) Maha Luas Pemberian-Nya , iaitu kerahmatanNya merata kepada segala yang maujud dan luas pula ilmuNya terhadap segala sesuatu.

Al-Hakiim
: ( الحكيم ) Maha Bijaksana, iaitu memiliki kebijaksanaan yang tertinggi kesempurnaan ilmuNya serta kerapiannya dalam membuat segala sesuatu.

Al-Waduud
: ( الودود ) Maha Pencinta / Maha Menyayangi, iaitu yang menginginkan segala kebaikan untuk seluruh hambaNya dan juga berbuat baik pada mereka itu dalam segala hal dan keadaan.

Al-Majiid
: ( المجيد ) Maha Mulia, iaitu yang mencapai tingkat teratas dalam hal kemuliaan dan keutamaan.

Al-Ba’ithu
: ( الباعث ) Maha Membangkitkan, iaitu membangkitkan semangat dan kemahuan, juga membangkitkan para Rasul dan orang-orang yang telah mati dari kubur masing-masing nanti setelah tibanya hari Qiamat.

Asy-Syahiid
: ( الشهيد ) Maha Menyaksikan / Maha Mengetahui keadaan semua makhluk.

 Al-Haq
: ( الحق ) Maha Haq / Maha Benar yang kekal dan tidak akan berubah sedikit pun.

Al-Wakiil
: ( الوكيل ) Maha Pentadbir / Maha Berserah / Maha Memelihara penyerahan, yakni memelihara semua urusan hamba-hambaNya dan apa-apa yang menjadi keperluan mereka itu.

Al-Qawiy
: ( القوى ) Maha Kuat / Maha Memiliki Kekuatan , iaitu yang memiliki kekuasaan yang sesempurnanya.

Al-Matiin
: ( المتين ) Maha Teguh / Maha Kukuh atau Perkasa / Maha Sempurna Kekuatan-Nya , iaitu memiliki keperkasaan yang sudah sampai di puncaknya.

Al-Waliy
: ( الولى ) Maha Melindungi, iaitu melindungi serta mengaturkan semua kepentingan makhlukNya kerana kecintaanNya yang amat sangat dan pemberian pertolonganNya yang tidak terbatas pada keperluan mereka.

Al-Hamiid
: ( الحميد ) Maha Terpuji, yang memang sudah selayaknya untuk memperoleh pujian dan sanjungan.

Al-Muhshii
: ( المحصى ) Maha Menghitung  / Maha Penghitung, iaitu yang tiada satu pun tertutup dari pandanganNya dan semua amalan diperhitungkan sebagaimana wajarnya.

Al-Mubdi’
: ( المبدئ ) Maha Memulai/Pemula / Maha Pencipta dari Asal, iaitu yang melahirkan sesuatu yang asalnya tidak ada dan belum maujud.

Al-Mu’iid
: ( المعيد ) Maha Mengulangi / Maha Mengembalikan dan Memulihkan, iaitu menumbuhkan kembali setelah lenyapnya atau setelah rosaknya.

Al-Muhyii
: ( المحي ) Maha Menghidupkan, iaitu memberikan daya kehidupan pada setiap sesuatu yang berhak hidup.

Al-Mumiit
: ( المميت ) Maha Mematikan, iaitu mengambil kehidupan (roh) dari apa-apa yang hidup.

Al-Hay
: ( الحي ) Maha Hidup, iaitu sentiasa kekal hidupNya itu.

Al-Qayyuum
: ( القيوم ) Maha Berdiri Dengan Sendiri-Nya , iaitu baik ZatNya, SifatNya, Af’alNya. Juga membuat berdirinya apa-apa yang selain Dia. DenganNya pula berdirinya langit dan bumi ini.

Al-Waajid
: ( الواجد ) Maha Penemu / Maha Menemukan, iaitu dapat menemukan apa saja yang diinginkan olehNya, maka tidak berkehendakkan pada suatu apa pun kerana sifat kayaNya yang secara mutlak.

Al-Maajid
: ( الماجد ) Maha Mulia.

Al-Waahid
: ( الواحد ) Maha Esa.

Al-Ahad
: ( الأحد ) Maha Tunggal.

Ash-Shamad
: ( الصمد ) Maha Diperlukan / Maha Diminta / Yang Menjadi Tumpuan, iaitu selalu menjadi tujuan dan harapan orang di waktu ada hajat keperluan.

Al-Qaadir
: ( القادر ) Maha Berkuasa/ Maha Kuasa / Maha Berupaya

Al-Muqtadir
: ( المقتدر ) Maha Menentukan.

Al-Muqaddim
: ( المقدم ) Maha Mendahulukan / Maha Menyegera, iaitu mendahulukan sebahagian benda dari yang lainnya dalam mewujudnya, atau dalam kemuliaannya, selisih waktu atau tempatnya.

Al-Muakhkhir
: ( المؤخر ) Maha Menangguhkan / Maha Mengakhirkan / Maha Membelakangkan / Maha Melambat-lambatkan., iaitu melewatkan sebahagian sesuatu dari yang lainnya.

Al-Awwal
: ( الأول ) Maha Pemulaan  / Maha Pertama, iaitu terdahulu sekali dari semua yang maujud.

Al-Aakhir
: ( الآخر ) Maha Penghabisan / Yang Akhir, iaitu kekal terus setelah habisnya segala sesuatu yang sementara.

Azh-Zhaahir
: ( الظاهر ) Maha Zahir / Maha Nyata / Maha Menyatakan, iaitu menyatakan dan menampakkan kewujudanNya itu dengan bukti-bukti dan tanda-tanda ciptaanNya

Al-Baathin
: ( الباطن ) Maha Tersembunyi, iaitu tidak dapat dizahirkan ZatNya, sehingga tidak seorang pun dapat mengenal ZatNya itu.

Al-Waalii
: ( الوالى ) Maha Menguasai / Maha Menguasai Urusan / Yang Maha Memerintah, iaitu menggenggam segala sesuatu dalam kekuasaanNya dan menjadi milikNya.

Al-Muta’aalii
: ( المتعال ) Maha Suci/Tinggi , iaitu terpelihara dari segala kekurangan dan kerendahan.

Al-Bar
: ( البار ) Maha Dermawan / Maha Bagus (Sumber Segala Kelebihan) / Yang banyak membuat kebajikan, iaitu banyak kebaikanNya dan besar kenikmatan yang dilimpahkanNya.

At-Tawwaab
: ( التواب ) Maha Penerima Taubat, iaitu memberikan pertolongan kepada orang-orang yang melakukan maksiat untuk bertaubat lalu Allah akan menerimanya.

Al-Muntaqim
: ( المنتقم ) Maha Penyiksa / Yang Maha Menghukum, kepada mereka yang bersalah dan orang yang berhak untuk memperoleh siksaNya.

Al-’Afuw
: ( العفو ) Maha Pemaaf / Yang Maha Pengampun, menghapuskan kesalahan orang yang suka kembali untuk meminta maaf padaNya.

Ar-Rauuf
: ( الرؤف ) Maha Pengasih / Maha Mengasihi, banyak kerahmatan dan kasih sayangNya.

Maalikul Mulk
: ( المالك الملك ) Maha Pemilik Kekuasaan  / Maha Menguasai kerajaan / Pemilik Kedaulatan Yang Kekal, maka segala perkara yang berlaku di alam semesta, langit, bumi dan sekitarnya serta yang di alam semesta itu semuanya sesuai dengan kehendak dan iradatNya.

Zul-Jalaali Wal Ikraam
: ( ذوالجلال والإكرام ) Maha Pemilik Keagungan dan Kemuliaan  / Maha Memiliki Kebesaran dan Kemuliaan. Juga Zat yang mempunyai keutamaan dan kesempurnaan, pemberi kurnia dan kenikmatan yang amat banyak dan melimpah ruah.

Al-Muqsith
: ( المقسط ) Maha Mengadili / Maha Saksama, iaitu memberikan kemenangan pada orang-orang yang teraniaya dari tindakan orang-orang yang menganiaya dengan keadilanNya.

Al-Jaami’
: ( الجامع ) Maha Mengumpulkan / Maha Pengumpul, iaitu mengumpulkan berbagai hakikat yang telah bercerai-berai dan juga mengumpulkan seluruh umat manusia pada hari pembalasan.

Al-Ghaniy
: ( الغنى ) Maha Kaya Raya / Maha Kaya serta Serba Lengkap, iaitu tidak berkehendakkan apa juapun dari yang selain ZatNya sendiri, tetapi yang selainNya itu amat mengharapkan padaNya.

Al-Mughnii
: ( المغنى ) Maha Pemberi kekayaan / Maha Mengkayakan dan Memakmurkan, iaitu memberikan kelebihan yang berupa kekayaan yang berlimpah-ruah kepada siapa saja yang dikehendaki dari golongan hamba-hambaNya.

Al-Maani’
: ( المانع ) Maha Membela atau Maha Menolak / Maha Pencegah, iaitu membela hamba-hambaNya yang soleh dan menolak sebab-sebab yang menyebabkan kerosakan.

Adh-Dhaar
: ( الضار ) Maha Mendatangkan Mudharat / Maha Pembuat Bahaya  / Maha Pemberi bahaya, iaitu dengan menurunkan seksa-seksaNya kepada musuh-musuhNya

An-Naafi’
: ( النافع ) Maha Pemberi Manfaat , iaitu meluaslah kebaikan yang dikurniakanNya itu kepada semua hamba, masyarakat dan negeri.

An-Nuur
: ( النور ) Maha Pemberi Cahaya  / Maha Bercahaya, iaitu menonjokan ZatNya sendiri dan menampakkan untuk yang selainNya dengan menunjukkan tanda-tanda kekuasaanNya.

Al-Haadi
: ( الهادى ) Maha Pemberi Petunjuk / Yang Memimpin dan Memberi Pertunjuk, iaitu memberikan jalan yang benar kepada segala sesuatu agar berterusan adanya dan terjaga kehidupannya.

Al-Badii’
: ( البديع ) Maha Indah / Tiada Bandingan  / Maha Pencipta yang baru, sehingga tidak ada contoh dan yang menyamai sebelum keluarnya ciptaanNya itu.

Al-Baaqi
: ( الباقع ) Maha Kekal, iaitu kekal hidupNya untuk selama-Iamanya

Al-Waarits
: ( الوارث ) Maha Membahagi / Maha Mewarisi  / Maha Pewaris, iaitu kekal setelah musnahnya seluruh makhluk.

Ar-Rasyiid
: ( الرشيد ) Maha Cendekiawan / Maha Pandai / Bijaksana / Maha Memimpin, iaitu yang memimpin kepada kebenaran, iaitu memberi penerangan dan panduan pada seluruh hambaNya dan segala peraturanNya itu berjalan mengikut ketentuan yang digariskan oleh kebijaksanaan dan kecendekiawanNya.

Ash-Shabuur
: ( الصبور ) Maha Penyabar yang tidak tergesa-gesa memberikan seksaan dan tidak juga cepat melaksanakan sesuatu sebelum masanya.

*Rujukan:
Fadilat Dan Kelebihan Asmaul Husna – 99 Nama Allah

Makna Asmaul-Husna


Siap Ada Dinasour! 99 Wonderland Park Di Selangor Kini Jadi ‘Port’ Hujung Minggu Keluarga

Hujung minggu ni nak bawa anak pergi mana eh?
Setiap kali tibanya hujung minggu, pasti mak dan ayah sudah fikir kemanakah lokasi yang sesuai dibawa anak-anak. Memandangkan kita tidak dapat melancong ke luar negara, inilah masanya untuk kita fokus kepada cuti-cuti dalam Malaysia bukan?

Jika anda berada di sekitar kawasan Selangor, apa kata anda bawa anak-anak dan seisi keluarga pergi ke 99 Wonderland Park yang terletak di Batu Caves, Selangor. Bagi anda yang tidak mahukan perjalanan yang terlalu lama ke destinasi, inilah lokasi yang sesuai kerana bukan sahaja terdapat tarikan pada waktu siang, malah tarikan pada waktu malam juga sangat banyak!
TARIKAN WONDERLAND PARK, SIAP ADA DINASOUR

Bukan sahaja sering menjadi tarikan orang ramai pada siang hari yang mempunyai tempat menarik seolah-olah berada di zoo, 99 Wonderland Park juga menjadi tumpuan pada waktu malam. Mana tidaknya, jika anda memilih untuk pergi pada waktu malam, anda pasti akan terpegun dengan dekorasi lampu yang ada.

Dekat sini ada macam-macam!
– 99 Dinosaur Park
– 99 Panda Street
– 99 Wild Island
– 99 Zoo Lights
– 99 LED Eiffel Tower dan banyak lagi.

Ada jugak aktiviti yang best macam Petting Session, 99 Train, 99 Cruise, 99 Paddle Boat, 99 Carousel Madagascar dan Lampu LED pada waktu malam dekat dalam ni. Cantik sangat tempat ni. Jom lawati 99 Wonderland Park yang telah dibuka pada 28 Ogos 2020.
Lokasi: 99 Wonderland Park (Wildlife in The City)
Alamat: Jalan 13a, Pusat Bandar Utara Selayang, 68100 Batu Caves, Selangor.
Website (More Info): http://www.99wonderlandpark.com.my
Contact: 03-61283799
Sumber:99 Wonderland Park


‘99 Wonderland Park’ Taman Rekreasi Di Tengah Ibu Kota Wajib Kunjungi Bersama Anak-Anak

Hujung minggu merupakan hari yang digunakan untuk meluangkan masa bersama orang-orang tersayang.       Bagi yang masih bujang, hujung minggulah waktu untuk pulang ke kampung melepaskan rindu dengan ibu dan ayah. Bagi yang dah berkahwin pula, hujung minggu di manfaatkan bersama anak-anak. Masa yang terluang inilah yang perlu dimanfaatkan bersama untuk mengeratkan lagi kasih sayang.
Menjadi ibu bapa ini perlu kreatif mencari idea untuk ceriakan hari minggu bersama anak-anak. Kalau nak habiskan masa dirumah saja agak boring kan? Apa kata anda bawa anak-anak ke Taman Rekreasi 99 Wonderland Park yang terletak di Taman Sri Murni, Selayang. Nak tahu apa yang menariknya di taman rekreasi ini? Jom semak!

4 SEBAB KENAPA ANDA PERLU BAWA ANAK-ANAK KE 99 WONDERLAND PARK
1. Lokasi yang strategik
Foto: Malaysia Asia Travel Blog
99 Wonderland Park ini terletak cantik di kawasan tasik di Taman Seri Murni, Selayang. Bagi anda yang tinggal di kawasan Lembah Klang, tak jauhlah dari rumah anda kan? Taman rekreasi ini berkeluasan 23 ekar yang menawarkan pelbagai tarikan semulajadi dan atraksi buatan manusia. Di buka seawal 9 pagi sehingga 11 malam setiap hari Rabu hingga Ahad, pasti akan memberikan momen terindah buat anda sekeluarga.

2. Tarikan yang unik dan menarik
Bila sebut saja ‘wonderland’ pasti anda dah terbayangkan sesuatu yang menakjubkan kan? Jangan risau, taman rekreasi ini mempunyai pelbagai tarikan utama yang sangat menarik pada waktu siang dan malam! Antara tarikannya adalah taman burung kasawari dan rusa, rumah arnab, Sky Fountain, Magical bridge, T-Rex Ring, 99 Cruise dan banyak lagi.

Taman burung

T-Rex Ring

99 Cruise

Sky Fountain

3. Keindahan lampu LED di seluruh taman
Lebih menarik, pada waktu malam taman rekreasi ini akan kelihatan sangat cantik kerana dihiasi dengan cahaya LED yang menyinari taman ini,  Malah, anda akan dapat melihat keindahan water fountains apabila lampu dinyalakan. Memang cantik kalau ambil gambar!

4. Harga tiket yang berpatutan
Harga tiket yang ditawarkan amatlah berpatutan dan berbaloi dengan pengalaman yang akan anda dapat! Hanya RM10 untuk dewasa dan RM5 untuk kanak-kanak. Murah kan? Jika anda nak menaiki cruise, anda hanya perlu menambah RM25 sahaja.

Jadi, jom bawa anak-anak dan seluruh keluarga anda ke 99 Wonderland Park ini!
Sumber: 99 WonderlandPark


Dua Acara Berbeza! Tampil Kelainan! Harga Terbaik! Jom Singgah My Wedding Expo & Mega Shopping Fair❤

Wah! Tak lama lagi bakal berlangsung dua acara yang gempak habis! My Wedding Expo & Mega Shopping Fair tau. Jadi bagi anda yang tengah survey baju pengantin, pakej pelamin, photographer dan pakej tatarias wajah boleh la singgah di sini ye, macam-macam ada. Bagi anda yang tengah cari perkakasan rumah, Mega Shopping Fair ada jawapannya! Apa lagi anda tunggu jom grab promosi awesome ni. Memang terbaik habislah kedua-dua acara ni.
HARGA BERPATUTAN! BUTIK TERKEMUKA DENGAN PELBAGAI PILIHAN!

Menampilkan 11 butik perkahwinan terkemuka My Wedding Expo akan buat anda tak keruan sebab banyak pilihan. Walau bagaimanapun, berbelanjalah mengikut peruntukan sebab banyak sangat pilihan pakej dengan harga runtuh.

Berikut adalah senarai butik yang bakal mengambil bahagian, yang mana pilihan anda agaknya kan? Di sana nanti kita ada Butik Touch Wedding, Very Taipei, Anovia, My Dream Wedding, Ivory, Korea Artist, Enya Mariene, City Image, Precious Wedding, New York Vogue dan Manhattan Wedding. Banyak pilihan anda kan? Jadi buat pilihan yang bijak ye.

Berpengalaman dalam mereka busana pengantin, mereka mampu memberikan konsultansi dalam usaha memastikan anda tampil menawan pada hari bersejarah anda.
Kalau anda semua nak tahu pada 7 Oktober, jam 2 petang ada pertunjukan  fesyen daripada DL Wedding Gown kolaborasi bersama Sanyu Chen Makeup. Lebih 20 tahun pengalaman dalam industri busana perkahwinan, anda pasti terpegun dengan koleksi mereka, siap dengan jurumekap profesional lagi. Jadi haruslah singgah ke Sunway Pyramid Convention Center..
ADA HADIAH PERCUMA & BOLEH MENANG PERODUA BEZZA
Kredit:malaysianfoodie.com
Tambah menarik 200 orang yang pertama datang ke pameran ni akan dapat frame gambar secara percuma. Bestkan? Datang je dah dapat hadiah. Selain itu, kalau anda ambil pakej yang ditawarkan semasa pameran dijalankan dengan harga RM 2000 dan ke atas anda berpeluang untuk menang Perodua Bezza! Suka tak?
Jadi, rugi sangat kalau anda tak singgah di My Wedding Expo yang bertempat di Sunway Pyramid Convention Center  pada 7 & 8 Oktober ini. Ye la! Macam-macam ada. Siap boleh tengok dan belek-belek dulu sebelum buat pembelian. Awesome kan?
HARGA TERLAJAK MURAH! MEGA SHOPPING FAIR TAWAR PELBAGAI BARANGAN!
Ramai betul yang datang dan singgah ke Mega Shopping Fair sebelum ni. Jadi anda memang tak boleh lepaskan peluang ni sebab inilah masanya nak shopping sambil berjimat.
Ha! Inilah acara kedua yang anda semua tak boleh lepaskan sebab semuanya ada di sini. Nak cari barangan kecantikan, perkakasan rumah, barangan elektrik, perabot, bagasi pun ada.. Cakap je nak cari apa, semua ada di Mega Shopping Fair. Paling best.. Harga runtuh! Murah gila! Rugi kalau tak singgah dan shopping dekat sini.

Untuk pengetahuan anda Mega Shopping Fair ialah acara terbesar yang memberikan anda tawaran hebat daripada pelbagai jenama terkemuka seperti SONY, Peugeot,United Cosas dan pelbagai lagi dengan harga yang cukup berpatutan. Jangan terkejut sebab anda juga berpeluang untuk join “Wheel of Fortune” salah satu tarikan utama Mega Shopping Fair untuk menang hadiah. Hebatkan?
Kalau anda nak beli kereta pun boleh. Dekat sini ada harga promosi yang istimewa.. Bestkan?
Mega Shopping Fair berikan anda tawaran terbaik dengan harga murah. Walau bagaimanapun, stok adalah terhad. Siapa cepat dia dapat tau. Jadi anda kenalah singgah ke Mid Valley Exhibition Centre bermula dari 6 hingga 8 Oktober ini.
Jadi apa lagi yang anda tunggu? Nak berjimat kan? Jadi Mega Shopping Fair adalah acara terbaik dan terbesar yang menjanjikan anda kepuasan membeli belah yang tiada tandingan. Singgah jom!


Abadikan Momen Bersama Anak Dengan Gambar Kreatif Seperti Wanita Ini, Kreatif Betul!

Mengabadikan momen-momen indah bersama anak ketika mereka membesar sudah menjadi kewajiban ibubapa kan? Sama ada melalui foto atau video, mesti anda akan simpan punya memori ketika anak masih kecil sehingga ke dewasa untuk dijadikan tatapan. Untuk wanita ini menerusi laman Instagramnya (allthatishe), cara beliau mengabadikan foto bersama dua anak perempuannya boleh dikategorikan sebagai kreatif!

Hanya menggunakan ‘background’ yang minima, si ibu ini memberi kelainan dengan berpakaian sama seperti dua anak perempuannya dan mengikut tema gambar. Untuk anda yang sukakan idea kreatif semasa bergambar, bolehlah cuba untuk bergambar dengan anak berdasarkan idea wanita ini. Mesti comel!
KOLEKSI GAMBAR ‘MATCHY-MATCHY’ BERSAMA SI MANJA
1.

9gag.com

2.

3.
9gag.com
4.

5.
9gag.com
ALA-ALA KOSTUM FILEM PUN ADA!
6.

7.
9gag.com
8.

9.
9gag.com
10.

COMELNYA!
11.
9gag.com
12.

13.
9gag.com
14.

15.
9gag.com
16.

* Cantik kan semua gambar ni? Gambar ke-11 menjadi pilihan saya, anda suka yang mana?
Sumber : 9gag


“Abang 5 Tahun His*p Kemaluan Adik Lelaki”- Ini Tindakan Perlu Dilakukan Bila Anak Terlibat Seks Oral

Luruh jantung si ibu apabila mendapati anak-anaknya terlibat dengan seks oral. Paling terkesan ia berlaku sewaktu mereka masih mentah, berusia 5 dan 3 tahun yang tidak mengerti perbuatan yang dilakukan itu adalah satu kesalahan yang besar.
Walaupun pendidikan seksualiti telah pun diajar dari rumah namun apakan daya, takdir mereka untuk diuji dengan ujian sedemikian. Justeru itu, ikuti saranan tindakan yang dikongsikan oleh Puan Wan Nur Syakira, sekiranya anda berhadapan dengan situasi ini dan cara mendapatkan bantuan dari pakar.

Baca juga: Sindrom Kematian Bayi Mengejut (SIDS), Doktor Kongsi 10 Nasihat Mencegahnya
BAHANA VIDEO PORNOGRAFI KEPADA KANAK-KANAK
Gambar hiasan: iStock – GettyImages.

Kanak-kanak lelaki umur 5 tahun menghisap kemaluan adik lelakinya umur 3 tahun. Terkejut ibunya bila dapat tahu. Bagai nak pitam ibunya. Semua rasa ada.

Rupanya, sepupu yang berada di sekolah rendah yang ajarkan ketika staycation di rumah saudara. Sepupu tersebut ajar dan minta kanak-kanak 5 tahun buat yang sama pada dia.
Sepupu tahu dari mana perbuatan macam tu? Dari video dalam telefon maknya! Allahu. Mengucap panjang saya bila puan ini adukan pada saya. (Saya sudah minta kebenaran untuk kongsikan kisah ini).
Apa yang anak itu buat ialah oral seks. Bahana video pornografi kepada kanak-kanak bukanlah benda yang kecil.
Tengok sampai nak buat kembali atau zahirkan perbuatan itu signal yang cukup membahayakan. Sudah berantai jadinya sehingga mangsa pun dah mula buat pada orang lain, adiknya sendiri.
PENDIDIKAN SEKSUALITI TELAH DIBERIKAN DARI RUMAH
Bukan ibu ini tidak mengajar anaknya pendidikan seksualiti, beliau dah lakukan kawal konten video, bermain dengan anak. Tapi takdir Allah, Allah mengujinya dan anak-anak.
Bukan senang nak redha di kala kita sudah usaha terbaik. Pasti ada hikmah dan moga puan dan anak baik-baik saja. InsyaAllah. Doa ikhlas saya bersamanya. #pendidikanseksualitibermuladarirumah
TINDAKAN IBU BAPA SEKIRANYA BERADA DALAM SITUASI INI
Gambar hiasan: Google.com.
Apa nak buat bila tahu anak terbuat benda macam ini?
1. Kena slow talk dan tak beremosi bila tanya. Nak-nak lagi anak kecil, kalau dia detect kita tengah marah dan bertanya, lagi susah dia nak membuka cerita.
Ibu tadi dapat korek dari mana anak belajar dengan cara slow talk dan tak pressure anak.
2. Marah dan geram macam mana sekalipun, lepaskan dulu sendirian dan berbincang dengan pasangan.
3. Tak semestinya kita akan tahu punca dengan sekali bercakap, mungkin kita kena approach anak berkali-kali untuk korek.
4. Maklumkan kepada ibu bapa pemangsa berkenaan anaknya yang terlepas tonton video.
5. Bila dah anak ini sudah buat kembali pada orang lain, perbuatan yang orang lain ajar pada dia atau dah tertonton video pornografi yang eksplisit (terang jelas, bukan soft porn), saranan saya kena bawa anak jumpa kaunselor / doktor / psikiatri untuk pakar periksa sejauh mana dan terapi apa untuk pulihkan dia.
ANAK-ANAK INI PERLU DIRAWAT…
Kecil lagi, bukan bermakna dia akan lupa dan tak tiru aksi itu.
Dalam konteks ini, 3 kanak-kanak ini perlu dirawat. Bahkan nak panggil kanak-kanak 7 tahun tadi ini pemangsa pun, saya pasti dia tak tahu apa yang dia buat itu salah dan sekadar tiru apa yang ditonton.
Saya bukan pakar, saya hanya orang yang advocate tentang pendidikan seksualiti.
CARA MENDAPATKAN BANTUAN DARI PAKAR
Gambar hiasan: Google.com.
Macam mana nak dapatkan bantuan pakar?
1. Boleh cari dan kunjungi pusat kanseling swasta atau pusat psikologi swasta.
2. Boleh dapatkan khidmat kaunseling dari badan kerajaan seperti Lembaga Penduduk dan Pembangunan Keluarga Negara (LPPKN).
3. Boleh kunjungi mana-mana klinik kesihatan kerajaan atau klinik swasta untuk dapatkan surat rujukan untuk bertemu kaunselor, pakar psikologi kanak-kanak atau doktor psikiatri hospital kerajaan.
Sumber: Facebook Wan Nur Syakira


Abang Bomba Viral Bakal ‘Panaskan’ Karnival Jom Heboh Di Terengganu!

Berita baik untuk orang Terengganu, kemeriahan Karnival Jom Heboh bakal diteruskan di tempat anda!
Karnival Jom Heboh bakal berlangsung pada 7 dan 8 Oktober 2022 ini, bertempat di Kompleks Sukan Negeri Terengganu, Kuala Nerus, Terengganu dengan banyak aktiviti menarik menanti anda!

Baca juga: Persatuan Seni Silat Panji Laksamana Bakal Gegarkan Karnival Jom Heboh Di Terengganu!
SIRAPLIMAU BAWA ABANG BOMBA KE KARNIVAL JOM HEBOH!

Mesti anda pernah menyaksikan video viral yang memaparkan sekumpulan abang bomba yang ‘sado’ semasa perarakan sambutan Kemerdekaan Ogos lepas bukan? Ramai khususnya gadis-gadis sudah ‘jatuh hati’ dengan ketampanan abang bomba dan banyak stesen televisyen dan radio sudah menjemput mereka.

Oleh itu, buat anda yang nak isi masa lapang ketika hari cuti boleh datang ke Karnival Jom Heboh kerana Siraplimau akan bawakan team abang-abang bomba dari Jabatan Bomba & Penyelamat Malaysia pada hari Sabtu (8 Oktober) seawal 10 pagi! Jabatan Bomba & Penyelamat Malaysia yang dibawakan khas ini akan membincangkan tentang isu keselamatan dan akan ada juga demonstrasi memadam kebakaran. Wah!
BOLEH MENANG BANYAK HADIAH!

Nak menang hadiah menarik daripada Siraplimau? Jangan lupa sertai kedua-dua sesi dan anda berpeluang bawa pulang hadiah istimewa barangan eksklusif Siraplimau & Media Prima. Tak dapat dekat tempat lain tau!
Jadi, jangan lepaskan peluang ini untuk bawa seisi keluarga datang ke Karnival Jom Heboh Terengganu! Untuk maklumat lanjut anda boleh layari laman web www.jomheboh.com.my atau layari laman media sosial Facebook dan Instagram @JOMHEBOHOFFICIAL . Jangan lupa juga untuk like dan follow Instagram @mysiraplimau dan Facebook Siraplimau okay! #karnivaljomheboh #KJH


Abang Demam Berhari-Hari, Tapi Adik Pula ’Pergi’ Dahulu Akibat Influenza A

Sejak kebelakangan ni, memang banyak kes Influenza A yang menyerang orang ramai tanpa mengira peringkat umur. Kanak-kanak antara mangsa yang mudah terdedah dengan virus ini kerana mempunyai sistem imunisasi yang masih rendah. Jadi, bapa ini kongsi detik menyayat hati, dua orang anaknya dijangkiti virus ini. Tapi, malang tidak berbau kerana salah seorang anaknya telah meninggal dunia akibat jangkitan itu.
ANELL DEMAM TAK KEBAH WALAU DIBERI UBAT

Assalamualaikum semua saudara-saudara dan sahabat-sahabat saya di dalam ruangan ni. Seminggu anak saya Muhammad Dayyan Hazim (Ajim) yang berumur 1 tahun 8 bulan meninggalkan saya untuk kembali kepada Allah swt. Hari ni saya diberi kekuatan olehNya utk menceritakan detik sebelum anak saya kembali ke rahmatullah dan menitipkan pesan buat semua. Sayangnya kami sekeluarga pada Ajim Allah saja yang Maha Mengetahui.
31/12/2019 Anell abang kepada Ajim demam pada paginya dan suhunya mendadak naik sehingga 39 degree pada sebelah petang dan malam. Demam tak kebah-kebah walaupun diberi ubat. Saya bawa Anell ke hospital Temerloh untuk mendapatkan rawatan jam 12 tengah malam. Setelah darah diambil, doktor di hospital Temerloh mengesahkan yang anak saya tiada jangkitan kuman dan disuruh balik..Subhannallah..Saya bagitahu kepada doktor tersebut anak saya sering sakit perut dan demam beliau tak kebah-kebah walaupun diberi ubat demam.. Malahan ubat demam yang diberi di hospital juga tidak memberi kesan untuk menyembuhkan demam beliau.. Doktor tetap arahkan saya untuk balik dan kerap membasahkan badan anak saya dengan air.. Allahuakbar..huhuhu…dengan sedikit kekecewaan saya bawak anak saya balik. Sampai rumah jam 6 pagi..

ANELL DIJANGKITI INFLUENZA A

Saya dan isteri sering basahkan badan anak tetapi seperti meletakkan air di atas cerek panas.. huhuhu…Tak mampu untuk menurunkan suhu. Jam 8 pagi sekali lagi saya bawa Anell ke primamedik Temerloh dan menceritakan semuanya termasuk darah telah diambil di hospital Temerloh. Doktor di primamedik kemudiannya mengambil sample hingus untuk dibuat ujian influenza. Tak syak lagi bahawa Anell dijangkiti influenza A. bayangkan begitu sedih saya dengan fasiliti hospital kerajaan yang sangat menyedihkan tak mampu mengesahkan anak saya menghidap influenza A. Dengan surat rujukan dari primamedik saya bawa Anell terus ke Kuantan Medical Centre (KMC). Bayangkan sahabat-sahabat semua, saya tak dapat bagi tumpuan pada ajim sepanjang masa tu dan tak pernah berjumpa dia dari 1 januari 2020.. Allahuakbar.. saya lebih memberi tumpuan kepada Anell kerana dia demam teruk.. saya sangat-sangat sedih sehingga sekarang bila terkenangkan semua ni.. Saya berada di KMC bersama Anell dan umi menjaga Ajim dan Along di rumah.
AJIM PULA INFLUENZA NEGATIF

Pada sebelah malam umi bagitahu saya yang Ajim demam.. saya hanya memikirkan yang Ajim hanya demam biasa sebab beliau kebah selepas tu. Pada sebelah pagi 3/1/2020 ajim demam balik dan saya bgtau umi supaya bawa Ajim ke primamedik sebab dah tahu sangat dengan prosedur hospital kerajaan kalau baru demam memang disuruh balik tanpa ambik darah untuk pemeriksaan detail. Saya bagitahu umi untuk minta doktor di primamedik buat influenza test. Alhamdulillah negatif. Ajim sangat aktif sehingga saya dan isteri memang tidak dapat mengesan langsung sama ada Ajim tengah sakit atau pun tidak. Tapi, umi bgtau Ajim selalu sakit perut. Umi bawa Ajim balik rumah berbekalkan ubat demam jenis cecair dan sub serta antibiotik. Selepas Jumaat umi call saya bagitahu demam Ajim naik dengan mendadak…Allahuakbar… Ajim dimandikan dengan air lemon tapi masih tak kebah-kebah.
Umi bagitahu yang dia nak masukkan sub dan saya pun setuju.. Selepas masukkan sublah Ajim sawan yang tiada penhujungnya.huhuhuhu..Allahhh… Dalam keadaan bercelaru umi ditemani oleh dua orang staff saya bawa Ajim ke emergency hospital Jengka..Pada masa yang sama saya terus bergegas balik dari KMC bersama Anel walaupun Anel masih tak sihat. Berita yang sangat menyedihkan saya terima dalam perjalanan bahawa Ajim semakin kritikal dan terpaksa dihantar ke Hospital Temerloh. Bayangkan sahabat-sahabatku, Ajim kritikal dengan hanya demam satu hari saja.. Allahuakbar… Lemah seluruh tubuhku..Allah saja yang tahu..
AJIM KRITIKAL, TERBARING KAKU

Sepanjang perjalanan air mata mengalir mengenangkan anak aku yang masih kecil.. Aku sampai di hospital Jengka dan tak dibenarkan masuk tengok Ajim sebab masih dirawat.. Allahhh…Hanya Engkau saja yang tahu perasaanku pada ketika itu.. Dari jauh saya tengok Ajim terbaring kaku dah tak dapat melihat saya malah bergerak pun tak boleh.. Mulut diikat sebab sawan. Allahuakbar…anak saya terus dibawa ke hospital Temerloh..di zon kritikal hospital Temerloh doktor pakar memaklumkan kepada yang anak saya sangat kritikal terpaksa dipantau 24 jam…selepas CT scan anak saya dimasukkan ke ICU..huhu…saya dalam keadaan sangat sedih terpaksa bawa balik Anell ke KMC..huhu…dan saya terpaksa minta Anell dipindahkan ke hospital temerloh.. Saya pendekkan cerita dengan keadaan Ajim yang sangat kritikal, Ajim pergi meninggalkan kami pada 6/1/2020 jam 7.11 am.. Walaupun saya dan isteri sangat sayangkan Ajim tapi kami redha yang Allah lebih sayangkannya..huhu.. kami tahu bahawa Allah akan menempatkan ajim di tempat yang paling tinggi iaitu Syurga Allah..
DIKEBUMIKAN PADA HARI YANG SAMA

Ajim dikebumikan di tanah perkuburan Islam Jengka 18 pada hari yang sama. Saya titipkan kisah ini adalah sebagai kenangan buat saya dan isteri di alam maya ini dan saya ingin menyampaikan pesan buat semua yang membaca kisah saya ini… Janganlah abaikan anak kita walaupun demam sedikit..kita tak tahu apa yang mereka tanggung masa tu… Tolonglah bagi tumpuan penuh pada anak-anak. Alfatihah. Abi, umi, along n anell sayang Ajimm sangat-sangat..
Sumber: Mohd Esmadi Ibrahim


Abang Sulung Temui Dua Adik Usia 4 & 6 Tahun Mati Lemas

Dua beradik lelaki berusia empat dan enam tahun ditemui lemas dalam parit tidak jauh dari rumah mereka di Batu 12, Jalan Segari, Pantai Remis dekat sini petang Selasa, lapor Kosmo Online.
Baca juga: Abang Viva Muncul Lagi Beri Bantuan Kepada Mangsa Banjir Di Kuala Johol

ABANG SULUNG TEMUI DUA ADIK USIA 4 & 6 TAHUN MATI LEMAS
Gambar: Mayat dua beradik yang ditemui lemas dalam parit di Batu 12, Jalan Segari, Pantai Remis, Beruas petang semalam. Kosmo Online / Ihsan Pembaca
Ketika kejadian berlaku, ibu mangsa sedang memasak di rumah sebelum meminta anak sulungnya mencari lagi dua beradik tersebut setengah jam kemudian setelah mereka keluar bermain berdekatan rumah pada pukul 5 petang.

Kemudian difahamkan, anak sulung yang berusia 10 tahun itu menemui kedua-dua mangsa lantas memberitahu ibunya yang kemudian meminta bantuan orang ramai.

Ketua Polis Daerah Manjung, Asisten Komisioner Nor Omar Sappi berkata, polis menerima maklumat kejadian itu pada pukul 7 malam sebelum bergegas ke tempat kejadian.
“Semasa polis tiba mayat dua kanak-kanak itu telah dibawa ke rumah oleh petugas Klinik Kesihatan Pantai Remis.
“Pemeriksaan mereka mengesahkan kematian dua kanak-kanak itu,” katanya dalam kenyataan malam tadi.
Nor Omar memaklumkan, mayat kedua-dua mangsa dihantar ke Unit Forensik Hospital Seri Manjung untuk proses bedah siasat bagi mengenal pasti punca kematian.
Siasatan setakat ini mendapati tiada sebarang unsur jenayah dan kes diklasifikasikan sebagai mati mengejut, jelas beliau.
Sumber: Kosmo Online


Abang Tetak Adik Hingga Mati Gara-Gara Tak Puas Hati Ibu Didera

Satu kejadian berlaku apabila seorang lelaki, MJ, 26, di Desa Lepadi, Kecamatan Pajo, Indonesia dilaporkan maut selepas ditetak oleh abangnya sendiri. Hal ini berikutan tindakan luar kawalannya yang dipercayai mendera sebelum menanggalkan baju ibunya.
Baca juga: “Macam Mana Hampa Tahan”- Pertama Kali Jaga Anak Waktu Siang, Dr Say Luah Penatnya!

TAK PUAS HATI IBU DIDERA DAN DITANGGALKAN BAJU

Menerusi laporan Tribun News, suspek, ARD, 35, dikatakan geram dengan tindakan adiknya dan kejadian tersebut berlaku Isnin yang lalu jam 1 tengah hari (waktu tempatan). MJ didakwa sempat mendera sebelum bertindak membogelkan ibunya sebaik sahaja pulang ke rumah dalam keadaan mabuk.

Berang dengan apa terjadi, ARD bertindak menetak belakang dan lengan MJ sebelum mangsa dikejarkan ke hospital lalu disahkan meninggal dunia. Difahamkan MJ sebelum ini pernah bergaduh dengan ibunya sebelum bertindak menumbuk mata mangsa.

DITAHAN POLIS

Susulan daripada apa yang jadi, mangsa sempat melarikan diri sebelum berjaya ditahan oleh pihak polis dan punca kematian mangsa adalah disebabkan pelbagai kecederaan termasuklah tikaman.
Akibat kejadian ini, MJ mengalami luka di bahagian belakang dan lengan bawah hingga ketiak yang menyebabkan MJ meninggal dunia.
Suspek akui terpaksa menikam adiknya berikutan tidak boleh menerima ibunya diperlakukan sedemikian rupa.
Pengakuan ARD bahawa penderaan itu dilakukan kerana berasa sakit hati, selepas melihat ibunya dipukul dan dibogelkan oleh Mj, yang pulang dalam keadaan mabuk.
Sumber: TribunNews


Abang Viva Muncul Lagi Beri Bantuan Kepada Mangsa Banjir Di Kuala Johol

Sukarelawan yang terkenal dengan jolokan ‘Abang Viva’ atau Azwan Omar dilaporkan sudah sampai ke Kuala Johol, kira-kira pukul 10.30 malam tadi bagi memulakan usahanya membantu mangsa banjir di daerah berkenaan, lapor Kosmo Online.
Baca juga: Bayi Perempuan Kritikal Akibat Termakan Racun Di Rumah Nenek

ABANG VIVA MUNCUL LAGI BERI BANTUAN KEPADA MANGSA BANJIR DI KUALA JOHOL
Gambar: KosmoOnline / IhsanPembaca
Seorang penduduk, Shaik Ali Mohamed Haleem, 25, berkata dia tidak menyangka ‘Abang Viva’ datang membantu penduduk yang terjejas banjir hanya dengan sekali ajakan dari penduduk bernama Nor Hisham.

Dia berasa sangat berbesar hati dengan bantuan yang dihulurkan oleh sukarelawan itu yang sememangnya terkenal dengan sikap membantu mangsa banjir.

Menurutnya, pacuan empat rodanya tidak dapat mengharungi arus deras banjir untuk ke Kuala Johol dan dia juga tidak mengetahui bagaimana ‘Abang Viva’ boleh masuk ke kawasan berkenaan.
“Alhamdulilah, syukur terima kasih. Tahu-tahu sahaja sudah sampai bagi membantu kami. Ikutkan kebiasaannya, banjir hanya berlaku di Kuala Johol, namun kali ini banjir turut berlaku di kawasan Inas.
“Air makin naik, terima kasih pasukan penyelamat, penduduk dan Abang Viva yang masih lagi membantu mengeluarkan mangsa hingga ke saat ini,” katanya hari ini.
Tinjauan Kosmo Online di lokasi, mendapati kawasan Kuala Johol tidak boleh dilalui berikutan air naik begitu deras ke jalan utama.
Sekadar info, terdahulu Abang Viva menjadi perbualan hangat di laman sosial, setelah niat sucinya membantu mangsa banjir yang hanya berbekalkan RM50 membawa sebuah bot di atas bumbung kereta Viva telah menyentuh hati dan memberi inspirasi kepada seluruh rakyat Malaysia.
Sumber: Kosmo Online /


ABPBH 2021 Kini Kembali, Dah Boleh Mula ‘Vote’ Artis Kesayangan!

Sekali lagi menerapkan norma baharu dan prosedur operasi standard (SOP) yang ketat, Anugerah Bintang Popular BH (ABPBH) kembali untuk edisi ke-34 dengan mengangkat tema #KITABERSAMA.
Kesinambungan tema ABPBH 33 iaitu #ABPBHKITA2020, acara anugerah pilihan peminat paling lama bertahan di Malaysia ini mengajak rakyat menyemarakkan semangat muhibah, perpaduan dan kekitaan dalam memerangi penularan COVID-19 serta membantu kerajaan mewujudkan imuniti berkelompok.

ABPBH 34 BERI PENGHARGAAN KEPADA PETUGAS BELAKANG TABIR

Selain mengiktiraf bakat dan populariti artis atau selebriti tempatan, ABPBH 34 yang bakal diadakan pada 13 November nanti mahu memberi penghargaan kepada petugas belakang tabir industri hiburan termasuk kru produksi, kumpulan teknikal, pengurusan dan sokongan yang menjadi tulang belakang kejayaan sektor kreatif. Penghargaan juga diberi kepada kumpulan penggerak penting dalam proses penerbitan kandungan untuk penonton di rumah pada era pandemik COVID-19.

ABPBH 34 membawa sedikit kelainan pada tahun ini sesuai dengan usia penganjurannya melebihi tiga dekad. Mempertandingkan 14 kategori utama dan enam (6) kategori online, pemilihan artis kegemaran boleh dilakukan bermula 10 September yang lalu sehingga 3 Oktober ini menerusi laman web ABPBH 34 di www.abpbh.com.my. Undian pula boleh dilakukan sama ada secara percuma, pakej langganan BH digital dan cetak serta undian bersama telefon pintar nombor satu di dunia, Xiaomi.

Menurut Pengarang Kumpulan Berita Harian yang juga Penaung ABPBH 34, Saidon Idris, ABPBH merupakan anugerah yang dinanti-nantikan oleh peminat.
Selaras dengan situasi semasa dan arahan yang dikeluarkan kerajaan ekoran penularan pandemik COVID-19, BH menjadi wadah kepada segala usaha yang menyokong untuk mengekang penularan wabak ini dan sekaligus memulihkan ekonomi negara. Sejak pandemik melanda negara dan dunia pada tahun lalu, kami di BH sentiasa peka dan akur dengan segala SOP terkini oleh kerajaan. BH juga mematuhi arahan dan nasihat yang dikeluarkan oleh MKN dan KKM.
Banyak yang sudah dilalui sejak lebih setahun lalu dan ramai yang terkesan dengan penularan COVID-19. Justeru, ABPBH 34 kali ini memilih tema #KITABERSAMA kerana pandemik ini mengajar kita untuk kembali kepada akar atau asas di mana perlunya kita merapatkan hubungan dan bersatu dalam menempuhi cabaran.
Tambah beliau, pihak penganjur sentiasa merujuk dan meminta kebenaran daripada MKN dan KKM sebelum mengelolakan ABPBH pada tahun ini.
BOLEH MULA UNDI ARTIS KESAYANGAN ANDA SEKARANG!

https://media.siraplimau.com/2021/09/ABPBH-VOTING-GP-.mp4
Pada malam kemuncak ABPBH 34, sebanyak empat belas kategori utama yang bakal dipertandingkan adalah Artis Baharu Lelaki Popular, Artis Baharu Wanita Popular, Pelakon Filem Lelaki Popular, Pelakon Filem Wanita Popular, Pelakon TV Lelaki Popular Xiaomi, Pelakon TV Wanita Popular Xiaomi, Penyanyi Lelaki Popular, Penyanyi Wanita Popular, Artis Kolaborasi / Duo / Berkumpulan Popular, Artis Komedi Popular, Artis Versatil Popular, Pengacara TV Popular, Penyampai Radio Popular dan kategori baru iaitu Watak Animasi Popular.
Turut dipertandingkan adalah enam (6) kategori online iaitu Gandingan Serasi Drama Popular, Gandingan Serasi Filem Popular, Anugerah FANtastik Popular, Watak Antagonis Popular, Artis TikTok Popular dan YouTuber Popular.
Boleh undi di: https://www.abpbh.com.my/undian

Walau bagaimanapun, undian untuk kategori Anugerah FANtastik Popular dan Artis TikTok Popular hanya akan dibuka mulai bulan Oktober depan. Buat pengetahuan korang, malam kemuncak ABPBH 34 akan diadakan secara maya pada hari Sabtu iaitu 13 November 2021 dan disiarkan secara langsung pada pukul 9.00 malam di TV3 dan Tonton termasuk YouTube BH dan TV3 serta laman web ABPBH www.abpbh.com.my.


Ada 20K Kincir Angin Mini, Jom Rasai Pemandangan Ala Belanda Di Wind Festival OSK Property!

Setiap orang pasti inginkan rumah yang selesa untuk keluarga. Persekitaran tenang dan fasiliti yang lengkap. Senang cerita, nak perfect! Lagi seronok jika dapat view yang cantik ala-ala di Belanda. Tak perlu ke Netherlands untuk tengok kincir angin, kat Seremban pun ada. ?

OSK Property melancarkan pembangunan perbandaran terbarunya, Iringan Bayu di Seremban secara rasmi pada 27 Januari 2018. Sempena itu, mereka adakan event di Seremban. ? Nak tahu event apa?
Sambutan Menggalakkan, Playground Of The Wind Memang Seronok

Haa, sini admin cerita pasal event di Seremban. Sebenarnya sempena Majlis Pelancaran Rasmi Iringan Bayu, ada event selama sebulan dengan tema “Playground of the Wind” di Seremban. Boleh santai dengan angin yang cool. ? Yay!

Majlis Pelancaran Rasmi Iringan Bayu pada 27 dan 28 Januari lalu, mendapat sambutan yang menggalakkan! Ramai yang datang dengan keluarga. Mereka luangkan masa dengan lama kat sini sebab nak tangkap gambar. Hehe. ?

Luangkan masa bersama keluarga tercinta di Iringan Bayu. Anda boleh berkunjung ke Iringan Bayu show village dengan mereka. Waktu macam ni lah nak rasai pengalaman seperti di Belanda. Fuh! ? Memang gempak. Lihat video bawah. Enjoy habis!

2万个风车在芙蓉 20,000 pinwheels in Seremban!
每日对外开放至2月25日！我们有2万个风车在芙蓉哦！ 快来拍照打卡！你将会有机会赢取Samsung J7智能手机，G-shock手表和illsome T恤！快来Iringan Bayu Seremban! 在Waze搜索Iringan Bayu Show Village 就行了! 除了有超过2万个风车在芙蓉等着你，我们还准备了很多精彩的活动哦Opens daily till February 25th (till 5:00pm)… We have 20,000 pin wheels in Seremban for you! Come and snap videos and photos! You stand a chance to win a Samsung J7 Smart phone, a G-Shock watch and illsome Tees!  Waze for Iringan Bayu Show Village!3 & 4 Feb: Hunting Ground + other activities 10 & 11 Feb: The Wind Festival25 & 26 Feb: CNY Celebration!For more information, contact 06-630 4656 now! See you at Iringan Bayu Seremban!2万个风车在芙蓉 Hunting Ground – Over 20,000 pinwheels in Seremban
Posted by Iringan Bayu Seremban on Monday, 29 January 2018

Lagi bagus kalau anda bawa anak-anak sekali. Sebab lebih 20,000 kincir angin mini yang berwarna-warni akan menanti anda di Iringan Bayu. Perjalanan yang penuh colourful. Mesti anda suka! ?? Bukan senang nak tengok banyak kincir angin kan.

Seronoknya! Ada banyak aktiviti menarik sepanjang sebulan dengan Wind Festival pada 10 dan 11 Februari 2018. Mesti anda tak sabar nak join bukan? Jangan lupa kosongkan jadual anda pada tarikh tersebut! Pasti lagi meriah. ???
Dah terfikir nak beli rumah di tempat yang tenang sebegini? Jom kita berkenalan dengan Iringan Bayu. Pasti anda tertarik lepas ni.
Iringan Bayu, Konsep Bandar Selamat Dan Hijau

Projek Perbandaran  Iringan Bayu dirasmikan oleh Yang Amat Berhormat Dato ‘Seri Utama Haji Mohamad Bin Haji Hasan, Menteri Besar Negeri Sembilan. Berkeluasan 770 ekar, Iringan Bayu berkonsepkan Bandar Selamat. Jadi tak perlu gusar akan keselamatan anda di sini. ?

Iringan Bayu direka khas untuk anda yang sukakan ketenangan jauh daripada kesibukan kota besar dan menekankan aspek keselamatan untuk keluarga. Pemasangan laluan penimbal hijau keselamatan, trek basikal dan jalan masuk yang selamat juga dibuat. ?? Bebas daripada kesesakan lalu lintas!

Kalau anda nak tahu, Iringan Bayu turut ada Verdant Central Park yang luasnya 22 ekar. Ia direka secara ideal untuk membawa anda lebih dekat dengan alam semula jadi. ?♂?♀ Pelbagai kemudahan rekreasi termasuklah outdoor gym, par course, pavilion dan reflexology path ada disediakan.
Fasa Pertama, Pastura Yang Mengkagumkan

Paling menarik tentang Iringan Bayu adalah fasa pertamanya, Pastura. Ia terdiri daripada rumah dua tingkat dengan 4 bilik tidur. Susunan bermula dari 1,997 kaki persegi hingga 2,303 kaki persegi dengan ruang belakang yang fully extended.
Pastura juga dilengkapi pagar perimeter sesuai dengan penekanan terhadap bandar selamat dan hijau. Dalam fasa pertama, sebanyak 221 unit dibuka untuk dijual kepada anda! Banyak tu.

Dijual pada harga berpatutan bermula RM390,000. Ala macam tak cukup bajet je. Jangan risau. Pada yang berstatus Bumiputera, harga diskaun menanti anda dengan pakej Zero Entry. Tapi masa sangat terhad. So, anda kena cepat! ?

Jangan lupa bawa kamera dan powerbank. Pasti anda nak tangkap gambar banyak nanti. Pemandangan cantik sampai rasa nak beli rumah kat sini. Oh, ada terfikir? Hihi. Boleh tengok video di bawah untuk lihat keseronokan semasa Wind Festival di Iringan Bayu.

Flow with the Wind
Rejuvenate Dance Crew couldn't resist the colourful setting of Iringan Bayu Seremban! So here's a short little something from us! Check it out!iLLSOME SKECHERS
Posted by Rejuvenate Dance Crew on Monday, 29 January 2018

Untuk info tentang Iringan Bayu, boleh klik sini ya. Ingat temu janji pada 10 dan 11 Februari 2018 di Iringan Bayu, Seremban. Jumpa di sana! ?


Ada 3, Kulit Mesti Cerah Berseri Bersama Nanowhite

Teknologi pencerahan kulit baharu yang meneutralkan radikal bebas yang berbahaya
Berita baik! Nanowhite telah melancarkan produk 3 Lengkap Sempurna untuk kulit kekal lebih cerah, halus dan berseri serta-merta.
Ia menjadi kenyataan dengan 3 produk baharu nanowhite – nanowhite Double Action Whitening Gel-Cream, nanowhite Skin Renewing Aqua Gel dan nanowhite Intensive Brightening Mask. Produk-produk ini adalah produk baharu yang akan melengkapi produk rangkaian asas pakar pencerahan kulit.

Bosan dengan kulit menjadi lebih gelap dan kusam walaupun anda sentiasa melakukan rutin penjagaan kulit anda? Kini nanowhite Double Action Whitening Gel-Cream boleh membantu kulit anda kekal lebih bersama nanowhite Super Antioxidant™ dengan kapsul unik yang mengandungi intipati Vitamin E dan C.

“Mendapatkan kulit yang cerah dengan segera adalah mudah. Tetapi yang sukarnya adalah bagaimana untuk mengekalkan kecerahan itu,” kata Vicky Lim, Ketua Pemasaran Tohtonku Sdn Bhd.

Mengekalkan tona kulit yang cerah dan sekata adalah mencabar kerana faktor persekitaran yang menjadi punca kerosakkan kulit wajah.
“Kita sentiasa dikelilingi radikal bebas yang mengoksidakan sel-sel kulit. Ini menjadikan proses pencerahan kulit terganggu dan kulit menjadi lebih kusam. nanowhite Double Action Whitening Gel-Cream dirumus khas untuk mengatasi permasalaham ini. Apabila menggunakannya, kapsul nanowhite Super Antioxidant™ dengan Vitamin C dan E dibebaskan untuk meneutralkan radikal bebas, sekali gus melindungi keserian kulit kita,” jelas Lim.
Ini membolehkan keberkesanan maksimum, sekali gus menggandakan kesan pencerahan itu. Selain daripada mengekalkan pencerahan kulit, produk ultra-ringan dan mudah diserap ini juga mengurangkan kehadiran bintik-bintik hitam.

Kulit yang cerah lebih baik apabila kelihatan lebih halus dan segar. Ini adalah dimana nanowhite Skin Renewing Aqua Gel memberi keberkesanannya. Gel pengelupasan kulit menanggalkan bintik-bintik hitam dan sel kulit mati secara lembut, menjadikan kulit anda lebih halus dan lembut bak sutera.

Sentuhan terakhir untuk kulit berseri adalah mengekalkan kelembapan. nanowhite Intensive Brightening Mask buatan Korea mengandungi ekstrak semula jadi yang memberi kesan pencerahan dan penghidratan serta-merta, menjadikan kulit kelihatan lebih cerah dan berseri.
Ketiga-tiga produk ini juga sesuai untuk semua jenis kulit.
Dengan menggabungkan produk-produk ini ke dalam rutin penjagaan kulit, Juliana Evans gembira melihat kulitnya lebih berseri berbanding sebelum ini. Duta jenama nanowhite, juga merupakan seorang pelakon, model dan personaliti TV, percaya dengan produk ini, ia  membantunya tampil berseri dan cantik di hadapan kamera setiap hari.
“Dengan berbagai komitmen yang perlu saya uruskan, jadual harian saya sangat padat. Kadang-kadang saya terlalu letih dan terpaksa skip rutin penjagaan kulit saya. Tetapi saya tahu saya perlu melindungi kulit saya kerana saya selalu melakukan pengambaran di luar dan kulit saya terdedah dengan berbagai faktor persekitaran yang menyebabkan kulit saya menjadi kusam. Disebabkan itu, saya selalu berharap untuk mencari produk penjagaan kulit yang mudah digunakan dan kesan yang berkekalan, nanowhite adalah impian menjadi nyata!” kata Juliana.

Menurut Juliana, hanya dengan tiga langkah menggunakan produk Double Action Whitening Gel-Cream, Skin Renewing Aqua Gel dan Intensive Brightening Mask nanowhite sudah mencukupi untuknya mendapat kulit cerah dan berseri yang diingini.
“Saya sangat menyukai nanowhite Double Action Whitening Gel-Cream! Ia benar-benar mencerahkan kulit saya dan kesannya tahan lama. Saya tidak perlu lagi bimbang tentang kulit kusam. Yang paling penting, gel krim ini tidak melekit dan sangat ringan, jadi saya boleh sapukannya pada waktu siang atau malam tanpa sebarang kerisauan – sangat sesuai untuk mereka yang mempunyai jadual yang sibuk dan tidak menentu seperti saya!” jelas Juliana.
Seperti semua produk nanowhite yang lain, tiga formula baru ini padat dengan teknologi luar biasa yang dipanggil “Nano Skin-happy“. Dengan teknologi ini, nanowhite adalah satu-satunya rangkaian penjagaan kulit dengan Endorfin ‘happy’ yang membuka liang-liang roma untuk penyerapan yang lebih baik, serta molekul nano yang 1000 kali lebih halus untuk terus diserap masuk jauh ke dalam kulit. Dengan bantuan Omega White-C, ia membolehkan bahan pencerah diserap dengan lebih cepat dan berkesan dari dalam.

Hilangkan kulit kusam dan dapatkan kulit halus dan cerah yang berkekalan. nanowhite Double Action Whitening Gel-Cream boleh didapati di kedai-kedai terkemuka pada harga RM39.90 untuk setiap satu 40ml. Skin Renewing Aqua Gel dijual pada harga RM44.90 bagi setiap botol 140ml dan harga Intensive Brightening Mask adalah RM8.90 setiap satu.
Untuk maklumat lebih lanjut tentang produk nanowhite, layari laman Facebook di www.facebook.com/nanowhite.


Ada 4 Kebaikan Pakai Seluar Legging Untuk Ibu Hamil

Pemilihan seluar untuk wanita yang sedang hamil amatlah sukar kerana perubahan pada bentuk badan dan perut yang berlaku semasa sedang mengandung. Bukan itu sahaja, wanita yang sedang hamil juga mestilah ingin memakai seluar yang selesa bagi mereka untuk menjalankan kehidupan seharian kan?
Jadi tidak hairanlah pemilihan legging hamil menjadi pilihan wanita yang sedang mengandung. Hal ini dikatakan demikian kerana bentuknya yang fleksi dan selesa untuk dipakai. Bukan itu sahaja, tahukah anda yang memakai seluar legging juga ada kebaikkannya?

Baca juga: Buat Senaman ‘Kemut’ Ini Untuk Kuatkan Faraj, Baru Kuat Nak Bersalin!
4 KEBAIKKAN MEMAKAI SELUAR LEGGING HAMIL
Antara kebaikkan memakai seluar legging hamil adalah seperti yang berikut:

1. Memberi lebih keselesaan

Kebanyakan rekaan seluar legging hamil berkonsepkan untuk memberi keselesaan dari awal kehamilan sehinggalah setelah melahirkan anak, seluar legging hamil ini masih sesuai digunakan. Seluar legging yang terbaik adalah seluar yang boleh menampung regangan mengikut saiz pembesaran perut di setiap trimester.
Kenapa ianya penting untuk mama memilih seluar legging yang tidak mengetatkan di bahagian perut. Ini adalah kerana apabila mama menggunakan legging yang terlalu ketat secara tidak langsung boleh mengganggu perkembangan janin. Oleh itu, seluar legging yang dipakai haruslah benar-benar memberi keselesaan.
2. Ruang untuk bayi yang sedang membesar
Bayi, terutamanya selepas trimester pertama memerlukan ruang yang mencukupi, begitu juga dengan ‘baby bump’ yang semakin membesar. Seluar legging hamil direka secara khas di mana ia membolehkan bayi berehat di dalam rahim dan juga memberikan ibu sokongan yang diperlukan semasa tempoh genting ini.
Seluar legging hamil biasanya bergetah penuh di bahagian pinggang. Jadi, ianya mudah untuk ditarik hingga ke atas daripada perut. Dengan sokongan fabrik elastik dan menutupi perut sepenuhnya menjadikan postur badan lebih kelihatan kemas.
Mama juga tidak perlu risau jika fabriknya akan tertetas atau koyak kerana ianya memang direka untuk mengikut pembesaran perut anda pada setiap trimester!
3. Menggalakkan Fleksibiliti
Pergerakan badan adalah sangat penting untuk ibu yang hamil, mereka perlu terus bergerak walaupun sedikit dan memastikan badan mereka aktif. Lagi-lagi jika mama ingin melakukan yoga pranatal yang mempunyai banyak faedah, jadi semua pergerakan badan ini memerlukan fabrik yang selesa yang membolehkan ibu menjadi fleksibel dan seluar legging hamil boleh membantu anda dari segi ini.
Seluar legging hamil kebiasaannya didatangkan bersama tab sisi atau hadapan yang boleh dilaraskan mengikut saiz perut. Biarpun semakin membesar mama tetap akan berasa selesa memakainya.
4. Pengudaraan yang baik
Seluruh badan mama akan mula berubah semasa mengandung. Jadi, mama perlu menyediakan ruang dan pengudaraan yang baik untuk badan anda supaya badan dan bayi di dalam perut boleh berehat. Pengudaraan yang baik datang apabila fabrik yang digunakan adalah berkualiti, sejuk dan lembut.
BAGAIMANA MEMILIH LEGGING HAMIL TERBAIK?
Sebagai pengguna kita mempunyai hak untuk memilih yang terbaik. Berikut adalah beberapa tips dalam memilih legging hamil:-
1. Fabrik
Faktor yang sangat penting dan menjadi keutamaan utama dalam pemilihan seluar legging hamil. Contohnya, fabrik jenis 100% kain kapas memang sangat selesa, tetapi lama-kelamaan setelah mengguna berkali-kali ianya boleh meregang teruk sehingga menyebabkan fabrik menjadi lebih nipis. Terdapat juga seluar legging yang diperbuat daripada bahan sintetik atau sebahagian sintetik. Jadi paling terbaik, mama disyorkan untuk memilih seluar legging yang menggunakan fabrik yang lembut, tahan lasak, mempunyai ciri elastik dan liputan yang terbaik.
2. Ketebalan
Ketebalan boleh mempengaruhi keselesaan ketika memakainya. Elakkan seluar legging hamil yang tebal yang mempunyai bulu kerana ini akan membuatkan mama akan sentiasa berasa rimas dan panas. Pilih seluar legging dengan ketebalan sederhana yang mana dapat memberikan mama rasa selesa dan sejuk pada waktu yang sama.
3. Panjang
Kepanjangan seluar legging adalah bergantung kepada penggayaan, persekitaran dan minat seseorang. Jika mama ingin memakai baju yang agak labuh dari lutut, legging panjang adalah yang terbaik. Sekiranya untuk dipakai ketika berada di rumah, berkemungkinan legging pendek sudah memadai.
4. Sokongan perut
Anda akan menjumpai legging hamil yang mempunyai panel perut yang terletak di atas pinggang anda serta ada juga yang mempunyai tali pinggang boleh laras yang terletak di bahagian pinggang (waistband) legging hamil tersebut untuk menyokong perut anda semasa ia membesar pada setiap trimester. Walaubagaimanapun, pilihan yang kedua itu adalah yang terbaik untuk kehamilan.
Sumber: Mama’s Choice


Ada Anak Darjah 1 Tahun Depan? Ini 10 Persediaan Ibu Bapa Perlu Lakukan

Siapa di sini ada anak yang bakal memulakan sesi persekolahan pertama sebagai murid darjah satu tahun depan? Mungkin ada dalam kalangan ibubapa yang menganggap bahawa sesi persekolahan ini tidak akan memberikan sebarang kesan terhadap anak-anak kerana mereka sudah terbiasa dengan keadaan di tadika kan? Anda kena fikir semula. Ini 10 senarai persediaan dari seorang guru untuk ibubapa yang akan membawa anak melangkah ke alam persekolahan pada tahun 2018!
Ada anak Darjah 1 tahun 2018? Ini persiapan kau sebagai ibu bapa.
1) Pastikan anak kenal huruf dan boleh membaca dan mengeja walau sedikit.
www.usnews.com

Operasi asas nombor, tambah dan tolak bawah 10 dia dah kuasai. Silibus KSSR Semakan 2017 sangat tinggi arasnya. Murid yang masuk dengan ‘zero’, pasti ketinggalan jauh ke belakang. Silap-silap akan masuk kelas pemulihan.
Bahasa Malaysia tahun 1 silibus baru ini murid dah kena pandai bina ayat berdasarkan gambar menjelang pertengahan tahun. Matematik pula dah diperkenalkan asas bundar, asas pecahan malah pengurusan data. Ini semua topik di Tahun 4 kalau ikut silibus lama, KBSR. KSSR ni lain macam dia punya pergi. Bayangkan kalau anak kita masuk dengan ‘zero’. Pasti tertinggal kerana cikgu tak akan tunggu anak kita seorang.

2) Bimbing anak di rumah. Ini sangat penting.
my.theasianparent.com

Berhenti merungut kata silibus tinggi dan soalan terlampau KBAT. Anak walau ada asas membaca dan tahu operasi asas nombor pasti ketinggalan juga jika tiada bimbingan lanjut di rumah. Silibus berat, masa singkat. Namun sebenarnya anak-anak kita boleh kuasai. Majoriti murid mampu ikut dengan baik.
Kebanyakan murid yang tertinggal adalah yang tidak diberi bimbingan lanjut di rumah. Nak anak berjaya? Bantu mereka. Jangan harap ilmu di sekolah dan guru semata-mata.
3) Ajar anak kenali wang.
http://info.gerobokanim.com/
Ajar anak guna wang. Ajar anak tunggu terima baki. Ajar anak jangan bagi wang jika murid lain minta. Ajar anak maklumkan pada cikgu kalau murid lain minta wang dari mereka. Semua asas ini perlu diajar dari rumah lagi. Cikgu tak mampu nak ajar beratus murid cara guna wang dan cara jaga duit poket mereka. Fakta : Ramai murid tahun 1 tidak tahu guna wang.
4) Ajar anak guna tandas awam/sekolah.
www.babycenter.com
Jangan buat macam di rumah. Ajar anak minta izin untuk ke tandas. Fakta : Ada murid buka seluar dalam kelas dan berlari bogel menuju ke tandas tanpa rasa malu. Ada pula buka seluar di luar pintu tandas dan seluar basah kuyup kena air kat lantai dan kotor dipijak kawan yang lalu lalang.
5) Jangan takutkan murid dengan bagitahu mereka cikgu garang. JANGAN!
kellikillion.com
Ramai ibu bapa takutkan anak mereka dengan ayat, ” Abang jangan nakal-nakal. Nanti cikgu rotan.” Akibatnya, murid takut nak minta izin ke tandas. Fakta : Kebanyakan murid yang kencing berak dalam seluar kerana takut untuk minta izin sebab dimomokkan oleh ibu bapa mereka bahawa cikgu garang.
6) Ajar anak berkongsi dan menjaga barang sendiri.
http://nova.grid.id/
Bekal makanan buatlah lebih. Suruh anak berkongsi dengan murid lain. Ini amalan mulia. Begitu juga pensel, pemadam dan alat tulis. Berkongsi, tapi sila pastikan mereka ambil dan simpan semula. Fakta : Ramai murid tidak pandai jaga harta sendiri. Hasilnya, di kantin lambakan botol air dan bekal makanan yang murid tinggal. Dalam kelas, lambakan alat tulis yang jatuh tidak dikutip, buku ditinggalkan di bawah meja.
7) Jangan bagi murid pakai kasut bertali jika mereka tak pandai ikat.
http://www.telegraph.co.uk/
Ajar juga anak buka dan pasang tali pinggang. Ramai murid tahun 1 pakai tali pinggang buat kali pertama bila menjejak kaki di sekolah. Mak ayah yang pakaikan di rumah. Fakta : Ramai murid terkencing dan terberak dalam seluar gara-gara tak pandai buka tali pinggang.
8) Ajar anak susun jadual ikut hari.
http://www.biggsinsurance.com/
Jangan bawa semua buku. Bawa buku mengikut jadual sahaja. Baru beg tak berat. Ajar ayah dia sekali susun jadual anak. Ini pun penting! Fakta : Biasa murid bawa buku ikut jadual dan beg tak berat. Suatu hari semua buku murid itu bawa. Rupanya ibu dia ‘out station’ dan ayah tukang susun buku. Semua buku ayah dia sumbat. Banana punya ayah. Kesian kat anak.
9) Jika ada group wasap kelas, jangan wasap tengah-tengah malam buta dan mengharap balasan segera.
http://www.mirror.co.uk/
Cikgu bukan kedai 7-Eleven yang setiap masa tunggu nak reply mesej anda. Hormati group wasap tersebut. Jangan post status politik, jangan spam dengan nasihat, kata-kata hikmah, perkongsian cerita menarik atau apa jua. Cukuplah group itu untuk maklumat anak dan kelas.
Nak sangat post isu semasa, hadis, kata nasihat, mutiara kata, mutiara naga, kau buka group wasap lain dan add lah semua parent. Post lah semua benda sesuka hati kamu. Paling penting, jangan promote barang anda berniaga dalam group tu. Menyampah dan mengganggu tahu tak?
10) Usah lagi diratib tentang sukarnya silibus baru dan payahnya soalan KBAT.
http://www.medixteam.com/
BERHENTI MERUNGUT! Sebaliknya bertindaklah. Merungut tidak mampu mengubah apa-apa. Orang lain yang bertindak anak mereka dah maju ke depan. Kita yang sering merungut di hadapan anak tentang sukarnya silibus sehingga anak pun set dalam kepala ‘payahnya belajar’.
*Sesi persekolahan untuk tahun 2018 akan bermula sekitar 12 hari sahaja lagi. Masih ada masa untuk ibu bapa ajar anak sebagai persiapan mereka melangkah ke alam persekolahan nanti.
Sumber: Mohd Fadhli Salleh


Ada Apa Dengan Mesin Memasak Viral Bernilai RM7188 Ini? ‘Mimpi Ngeri’ Buat Para Suami!

Tidak semua orang mahir memasak seperti chef dan paling penting sekali adalah kadangkala kita tiada masa untuk masak berikutan sibuk dengan kerja. Tetapi, tanpa pengetahuan kita, rupa-rupanya ada satu mesin yang boleh memudahkan anda untuk masak di rumah!
Baru-baru ini viral di laman media sosial apabila ramai yang berkongsikan satu mesin bernama Thermomix, yang merupakan mesin mewah bernilai RM7188 yang mampu menyediakan set makanan dalam satu masa yang sama. Walaupun anda tidak tahu masak masakan tersebut, anda hanya perlu gunakan resepi yang disediakan dan masukkan bahan-bahannya, kemudian mesin tersebut akan memasakkan untuk anda! Pengguna boleh mempelajari cara menggunakan Thermomix dengan hanya menontondemonstrasi memasak melalui laman web ataupun melalui talian hotline.

PERMAISURI AGONG PUN GUNA!

Bukan itu sahaja, terdapat beberapa perkongsian di Facebook yang telah menggunakan mesin Thermomix ini dan difahamkan bahawa Permaisuri Agong kita, Tunku Azizah Aminah Maimunah Iskandariah dan chef selebriti Anis Nabilah turut menggunakan mesin ini.

Dengan teknologi inovatif, skrin sentuh dan keunikkan fungsi yang ada pada Thermomix menjadikan penyediaan makanan dan memasak lebih mudah. Seumpamanya semua orang boleh memasak dengan hujung jari mereka!
APA YANG MESIN BERNILAI RM7188 INI MAMPU BUAT?

1.HANYA 1 BLADE & KELEBIHAN LEBIH 12 FUNGSI
Semua orang boleh memasak dengan Thermomix. Dengan skrin sentuh dan cakera pemilih tunggal membolehkan Thermomix dikendalikan dengan mudah. Paling seronok kita boleh memasak pada kapasiti yang lebih besar. Thermomix mempunyai keupayaan untuk menggerakkan, membuat campuran dan mencincang dan juga boleh memasak antaranya seperti stim, menimbang, mengisar, menguli, merenah dan sebagainya.
2.MASAK DENGAN TEPAT!
Dengan masa sesuai, suhu dan kelajuan kawalan menjamin hasil yang baik serta konsisten setiap kali anda memasak. Dengan lebih daripada 7 juta pengguna dan 100k + resipi, menjadikan Thermomix, berperanan sebagai perkakas dapur pintar yang boleh kita memasak dan membakar seterusnya menghasilkan hidangan yang enak.

3.PANDUAN FUNGSI MEMASAK YANG UNIK
The Thermomix Chips Recipe adalah buku masakan digital. Apabila menggunakan Thermomix, kita boleh merujuk semua resipi  akan ditunjukkan pada paparan Thermomix. Dengan hanya menggunakan skrin sentuh, pengguna Thermomix boleh dengan mudah mencari resipi seterusnya boleh dijadikan sebagai idea.

Nampaknya ramai yang telah ‘melaburkan’ wang untuk membeli peralatan canggih ini. Pastinya ini akan menjadi mimpi ngeri buat para suami jika ada isteri yang meluahkan hajat untuk memiliki Thermomix ini. Jangan sampai bergaduh ya!


Ada Banyak Duit Koyak? Jangan Dibuang, Rupa-Rupanya Boleh Bawa Tukar Di Bank Negara

Ramai daripada masyarakat kita mempunyai persepsi bahawa duit terkoyak tidak mempunyai nilai dan sudah tidak boleh digunakan, anggapan tersebut adalah salah kerana duit tersebut boleh ditukarkan ke Bank Negara Malaysia (BNM) atau cawangannya. Namun nilainya berbeza mengikut saiz wang yang telah koyak. Berikut perkongsian Twitter Rahman Ismail berkenaan nilai duit terkoyak berdasarkan saiz wang tersebut.
KRITERIA PENILAIAN DAN SAIZ WANG KERTAS
Berikut merupakan kriteria-kriteria bagi penukaran wang kertas dan nilai bagi wang yang terkoyak

1. LEBIH 2/3 DARIPADA SAIZ ASAL WANG KERTAS

Jika duit anda koyak pada saiz yang sedemikian iaitu lebih 2/3 daripada saiz asal wang kertas , anda masih boleh mendapatkan semula nilai penuh wang tersebut.

2. ANTARA 1/2 HINGGA 2/3 SAIZ ASAL WANG KERTAS

Jika koyakan adalah 1/2 sehingga 2/3 daripada saiz asal wang kertas pula anda hanya akan dapat nilai separuh daripada wang tersebut.
3. KURANG 1/2 DARIPADA SAIZ ASAL WANG KERTAS

Jika koyakan wang tersebut adalah bawah 1/2 daripada saiz asal wang kertas maka ia tiada nilai.
CONTOH LAIN DUIT YANG TIADA NILAI
– Contengan pada potret yang di-Pertuan Agong.
– Wang kertas dengan kelunturan yang teruk sehingga tidak nampak corak reka asal wang kertas
– Tulisan yang menggambarkan slogan politik atas wang kertas.
– Menggunakan wang sebagai pad tulis mahupun kad jemputan.
Sumber: Rahman Ismail


“Ada Benjolan”- Doktor Kongsi Foto Pemeriksaan Gigi Kanak-Kanak Akibat Penderaan Seksual Oral

Sebuah klinik pergigian di Brazil berkongsikan mengenai keadaan pesakit kanak-kanak berusia 5 tahun yang melakukan rawatan berikutan terdapatnya benjolan berdekatan gusi di kawasan lelangit mulut kanak-kanak tersebut. Doktor di situ mengingatkan ahli perubatan, para ibu bapa dan golongan yang bertanggungjawab ke atas anak-anak dalam perkongsiannya di Instagram mereka sebagai peringatan kepada semua pihak.
Penderaan seksual kanak-kanak ialah tindakan mengeksploitasi kanak-kanak untuk kepuasan seksual seorang dewasa atau seseorang yang umurnya lebih tua daripada kanak-kanak tersebut.

KEADAAN RONGGA MULUT KANAK-KANAK PENDERAAN SEKS ORAL

Ia merupakan satu kes yang mengejutkan doktor di klinik itu sendiri kerana menurutnya setelah pemeriksaan klinikal dan fizikal dijalankan dengan mengumpul data-data penting, mereka mendapati kanak-kanak tersebut mengalami jangkitan STI (Sexually Transmissible Infection) oleh Human Papillomavirus (HPV) akibat gangguan atau penderaan seksual berbentuk seks oral yang kemudiannya disahihkan lagi dengan pemeriksaan terperinci.

Apa yang membawa kepada perhatian para doktor di situ lagi adalah kerana keadaan lelangit kanak-kanak tersebut yang keunguan akibat daripada seks oral tanpa rela terhadapnya dan kesnya telah disahkan sebagai penderaan seksual di mana pelakunya telah dikenal pasti selepas rawatan diberikan kepada kanak-kanak tersebut.
Doktor klinik pergigian tersebut juga mengingatkan kepada para doktor lain agar membantu pesakit dengan kes yang serupa, merujuk mereka kepada psikologi dan membuat aduan kepada pihak berkuasa.
BAGAIMANA PENDERAAN SEKSUAL KANAK-KANAK BOLEH BERLAKU?
Berikut adalah beberapa cara penderaan seksual kanak-kanak boleh berlaku seperti yang dikongsikan oleh Pusat Kesedaran Wanita:
1. Bukan fizikal:

– Stimulasi lisan
– Panggilan telefon lucah
– Mendedahkan anggota bahagian sulit
– Voyerisme (mengintai)
– Menunjuk gambar atau filem lucah (pornografi)
2. Secara fizikal:

– Meraba bahagian sulit kanak-kanak
– Mengadakan hubungan seks di luar tabii atau cuba mengadakan seks di luar tabii
– Persetubuhan melalui faraj atau dubur atau cuba mengadakan persetubuhan
– Mengeksploitasi kanak-kanak melalui pelacuran dan/atau pornografi kanak-kanak
Membantu kanak-kanak selepas pendedahan:

Berikut ialah beberapa cadangan untuk membantu kanak-kanak yang telah didera secara seksual:
1. Layan kanak-kanak tersebut seperti seorang kanak-kanak.
2. Jangan harapkan kanak-kanak itu akan berubah. Masalah yang wujud sebelum pendedahan kerap kali akan berlanjutan.
3. Kanak-kanak ini harus berdamping dengan kanak-kanak yang lain. Galakkannya bermain bersama kanak-kanak lain. Penglibatan dalam kumpulan adalah penting.
4. Beritahu kanak-kanak tersebut bahawa dia tidak bersalah atas perkara yang berlaku. Ini akan membantu kanak-kanak tersebut membina keyakinan diri.
5. Dengan memberitahu kanak-kanak yang dia “tidak harus berasa bersalah” mungkin akan menambahkan lagi rasa tidak upaya kanak-kanak tersebut dan menghalang kanak-kanak tersebut daripada memberitahu tentang perasaan dan fikirannya. Ini dipanggil “Absolve-Complex”. Terima perasaan serba salah kanak-kanak tersebut. Ingatkan kanak-kanak tersebut yang dia tidak bersalah atas perkara yang berlaku. Ini adalah proses untuk membina semula keyakinan diri kanak-kanak tersebut. Dalam proses ini orang yang dapat membantu seorang kanak-kanak akan membolehkan kanak-kanak itu memberi tumpuan dan mengubah perasaan serba salahnya
Sumber: waniardy , aribrasilodontolo , pusatkesedaranwanita


Ada Dua Pusar Di Kepala, Anak Degil & Suami Akan Bermadu? Rupanya Mitos Belaka!

Macam-macam cerita mitos yang kita pernah dengar dari orang tua dulu kala, termasuklah tentang dua pusaran di kepala. Kononnya, anak akan menjadi nakal dan degil. Kononnya suami akan bermadu. Kononnya jodoh dengan isteri tidak panjang.
Melalui perkongsian dari Momo House, itu semuanya mitos belaka. Gurauan orang dulu-dulu tentang bilangan pusar di kepala, terbawa-bawa hingga ke zaman sekarang. Justeru itu, anda kena tahu beberapa info mengenai pusaran di kepala supaya anda dapat mempertimbangkan kesahihannya.

Baca juga: Nak Si Kecil Pandai Guna Perkataan Di Tempat Yang Betul? Guna Tips Ini!
ADA DUA PUSAR DI KEPALA, RUPANYA MITOS BELAKA!

Anak ada 2 pusar?? Nakal anak kau ni. Keras kepala.

MITOS! SEBENARNYA…
Mitossss… yang sebetulnya.
1. Pusar rambut tumbuh mengikut pattern arah jam atau lawan arah jam membulat dengan titik pusat kelihatan ditengah-tengahnya.
2. Pusar ni terjadi kepada manusia atau haiwan yang berbulu, di atas badan & di kepala sejak kita dalam kandungan ibu lagi.
3. Anak mempunyai pusar rambut satu, dua atau lebih mengikut genetik. Dan TIADA ada kaitan langsung menentukan tabiat atau perangai anak nakal, keras kepala, baik, bijak dan lain-lain.
4. Bilangan pusar di kepala lebih sukar kelihatan pada wanita yang rambut panjang atau kerinting.
JIKA MEMILIKI 2 ATAU LEBIH PUSAR DI KEPALA…
Gambar hiasan: OhBulan.
Oleh itu doktor nasihatkan:
1. ANAK TIDAK AKAN JADI DEGIL
Jika anak memiliki 2 pusar di kepala, JANGAN lah anda risau, mereka tak akan jadi degil dan tak dengar cakap anda kelak. Hihihi.
2. SUAMI TIDAK AKAN BERMADU
Jika suami memiliki 2, 3, atau 4 pusar di kepala, jangan lah puan risau, mereka tak akan BERMADU 2,3 atau 4. Hihihi.
Tu mungkin jodoh, hidung belang, miang keladi, buaya darat atau rezeki atau jodoh dia. Hihihi. Tau tak anda orang yang ada satu je pusar pun. Tapi bini 2,3 atau 4. Macam mana?
3. TIADA KAITAN JODOH BERSAMA ISTERI TIDAK PANJANG
Jika isteri ada 2 pusar di kepala. Hihihi mungkin jodoh tak panjang. Cerai talak atau cerai mati. Hihihi kalau camni, suaminya umur pendek lah. Hihihi. Lagi karut marut nu. Tak masuk akal langsung.
4. TIADA KAITAN DENGAN MASALAH BOTAK KEPALA
Jika TIADA pusar. BOTAK lah tu. Hihihi
Semuanya mitos belaka. Gurauan orang dulu-dulu dengan bilangan pusar di kepala, terbawa-bawa ke zaman kita. Yang penting didik anak jadi baik, bijak & terbaik jadi anak beriman dan berjaya. Aamiin…
“SAYA ADA DUA PUSAR & BERCERAI TETAPI BUKAN KERANA ITU TAPI CARA DIDIKAN…”
Menerusi ruangan komen, terdapat pelbagai reaksi dalam kalangan netizen yang mencuit hati.
Terdapat beberapa pengikut, menceritakan pusar di kepala anak-anaknya ada banyak tetapi masih lagi mendengar kata tidak sama seperti yang didengari.

Malah, ada juga pengikut wanita yang meluahkan rasa walaupun dia mempunyai dua pusar di kepala dan berlaku juga penceraian tetapi ianya disebabkan sikap bekas suami yang tiada rasa tanggungjawab.
Ia berbalik kepada cara didikan dan asuhan daripada kecil sebenarnya untuk menjadi manusia yang baik dan bertanggungjawab bukan pusar di kepala.

Sumber: Momo House


“Ada Kemalangan Masa Hantar Adik Ke Sekolah”- Rupa-Rupanya Itu Jasad Ibu Sendiri…

Berdepan dengan kehilangan insan tersayang bukanlah sesuatu yang mudah. Menyedari kita tidak mampu lagi melihat muka dan susuk tubuh yang disayangi kerana pergi dijemput Ilahi. Pasti akan menerbitkan rasa sedih dan rindu yang tidak dapat diungkap. Kejadian dikongsikan oleh wanita dikenali sebagai Nurfa Ray ini sangat menyayat hati dan membuka mata kita untuk sentiasa menghargai yang tersayang.
KEMALANGAN SEWAkTU KE TEMPAT KERJA

Menurut perkongsiannya, kejadian yang berlaku di Sungai Ular Kuantan ini melibatkan seorang ibu. Ketika itu dalam perjalanan ke tempat kerja dan telah terlibat dalam kemalangan meragut nyawanya. Apa yang lebih mengundang pilu adalah gambar sepasang adik beradik berpelukan setelah mengetahui wanita tersebut adalah ibu mereka.
TERKEJUT DAN KEHILANGAN KATA-KATA

Terkedu dan terkejut maka remaja lelaki ini terduduk bersama adik yang masih kecil lengkap berpakaian sekolah di dalam dakapannya.

Remaja lelaki tersebut dikatakan sedang dalam perjalanan menghantar adiknya ke sekolah. Menyedari ada kemalangan maka dia turun untuk meninjau keadaan sebenar yang berlaku di hadapannya. Tak diduga, rupa-rupanya jasad tersebut adalah milik ibu mereka.
BAGAIMANA JIKA KITA PERGI DAHULU

Wanita ini menambah dia sama sekali tidak dapat bayangkan jika dia juga harus pergi menghadap Ilahi terlebih dahulu. Dan meninggalkan anak-anak. Facebook miliknya juga dipenuhi ucapan takziah buat adik beradik ini. Dan turut sama bersimpati dengan apa yang menimpa mereka.
BERAT MATA MEMANDANG, BERAT LAGI BAHU MEMIKUL

Susulan daripada kejadian yang berlaku. Remaja lelaki bernama Fakrul Razi, 18 tahun. Fatihah Aina, 7 tahun mengucapkan terima kasih atas titipan doa buat mereka. Adik-beradik ini juga diziarahi Ustaz Ebit Lew dan Ketua Wanita Umno Bahagian Inderamahkota serta rombongannya yang hadir meninjau keadaan mereka yang kini tinggal bersama neneknya.
Bersama kita doakan agar adik-beradik ini diberikan kekuatan. Dan agar roh arwah ibu mereka dicucuri rahmat-Nya.
Sumber: Nurfa Ray


Ada Kesan Calar & Sakit Kemaluan, Suami Pengasuh Ditahan Cabul Kanak-Kanak 2 Tahun

Saban hari kita mendengar laporan di laman media sosial melibatkan kes penderaan kanak-kanak di pusat asuhan. Terbaharu di Putrajaya, seorang lelaki melakukan perbuatan terkutuk dengan mencabul kanak-kanak perempuan berusia dua tahun di rumah pengasuh di Casa View, Cybersouth, Dengkil pada Selasa lalu.
Namun, tupai akhirnya jatuh ke tanah dan mengundang padah apabila dia ditahan polis hari ini.

Baca juga: Ini Contoh Taska/Pengasuh Yang Bagus, Mak Ayah Kena Alert!
KANAK-KANAK ALAMI KESAKITAN DI BAHAGIAN KEMALUAN

Menurut laporan Harian Metro, Ketua Polis Daerah (IPD) Sepang, Asisten Komisioner Wan Kamarul Azran Wan Yusoff berkata, polis menerima laporan daripada doktor di Hospital Putrajaya memaklumkan menerima pesakit kanak-kanak yang mengalami kesakitan di bahagian kemaluan.

Menurutnya, ketika pemeriksaan dilakukan, kanak-kanak itu ditemani ibunya dan kejadian dilaporkan berlaku pada Isnin selepas kanak-kanak itu mengadu sakit di bahagian kemaluan ketika diambil dari rumah pengasuh pada 6.30 petang.
Katanya, ibu mangsa sudah diambil keterangan dan mengesahkan anaknya dihantar ke rumah pengasuh pada hari kejadian dan anaknya turut memberitahu perbuatan itu dilakukan oleh suami pengasuh.

“Suami pengasuh berusia 25 tahun ditahan pada 5 petang hari ini dan suspek adalah pembantu pengasuh serta masih belum mempunyai anak,” katanya.
Wan Kamarul berkata, siasatan awal mendapati terdapat kesan calar sepanjang 0.5 sentimeter pada kemaluan mangsa namun tiada koyakan. Menurutnya, doktor yang memeriksa juga tidak dapat mengesahkan punca kecederaan kecil pada mangsa terbabit.
“Suspek ditahan reman bagi membantu siasatan dan kes disiasat mengikut Seksyen 14 (a) Akta Kesalahan-Kesalahan Seksual Terhadap Kanak-Kanak 2017,” katanya.
Sumber: Harian Metro


Ada Lubang Telinga Extra? Ini 3 Informasi Yang Doktor Nak Anda Tahu

Sebelum ini kita hanya menganggap bahawa lubang extra di tepi telinga adalah perkara biasa. Namun, tahukah anda bahawa lubang kecil di tepi telinga ini perlu mendapat rawatan dan penjagaan yang rapi. Kalau tidak, kesannya anda yang akan rasa! Kuman boleh membiak tau.
ILMU LUBANG TELINGA EXTRA. Artikel 670.
“Tahu tak anda ada diantara kita ADA LUBANG TELINGA EXTRA? Mereka ni makhluk asing /ALIEN ke? Camana boleh terjadi?

imgur.com
Hai jadi doc ni banyak yg pelik doc ingin share dgn gang doc supaya kita dpt ILMU yg betui drp kena bohong dgn org tak tanggungjawab. Tadi pagi di Klinik doc, ada sorng MakAji….kesian dekat dia, kerap ada infeksi di atas cuping telinga kirinya bahgian atas lubang telinga. Bila doc periksa ada SATU lagi EXTRA lubang telinga kecil. Doc panggilnya LUBANG PREAURICULAR.

e-acfs.org

Apa itu lubang Telinga Preauricular / Preauricular Sinus?
Ia adalah kecacatan/ malformation berlaku semasa perkembangan janin. Pembentukan Kulit telinga TAK TERTUTUP sepenuhnya dalam pembentukkan telinga ketika dalam perkembangan janin. Lubang extra ni terletak bahgian atas telinga & bersaiz spt kepala pin je. Lebang ni biasa 1-2 cm. Boleh tersambung ke rawan telinga, lubang telinga atau kilang air liur parotid.
www.slideshare.net
Info yang doktor nak anda tahu
1. Ia TIADA FUNGSI. Tiada gegendang atau taik telinga.
2. Boleh jadi dalam Keturunan/ Waris.
3. Tau dak, ketika anda mandi basuh kepala, shampoo, air sabun, daki-daki & kelemumur anda BOLEH masuk BERTAPA dalam lubang telinga yang EXTRA ni. Lps tu KUMAN bermaharaja lela kat situ. Buat PESTA ramai-ramai, sampai bahagian telinga anda bengkak, merah, panas, sakit lalu BERNANAH. ( spt Vedio doc kepilkan sbgai ilmu. Tajamkan mata anda, lihat betul-betul ada satu lubang telinga EXTRA di sebelah tempat doc bedah nanah tu, nampak tak?)
Apa doc [email protected] rawatan

1. Doc sembelih je / Operate nanah tu keluar & bagi antibiotik.
 2. Kalau kerap berlaku infeksi, doc buat plastik surgery repair & renovate extra lubang telinga tu supaya TERTUTUP. Kan mudah, tiada infeksi lagi.
Camana sekarang? Anda seorg ALIEN ke? Cuba check cuping telinga anda….ada lubang telinga EXTRA tak?
Sumber: Rahim


Ada Masalah Kewangan, Pelajar Gantung Diri Selepas Cikgu Halau Keluar Sekolah

Hanya kerana dikatakan mempunyai masalah kewangan dan keluarga sebelum dikenakan hukuman buang sekolah oleh seorang guru, remaja perempuan berusia 14 tahun di wilayah Songkhla, selatan Thailand nekad untuk gantung diri.
Baca juga: Risau Anak Disentuh, Si Ibu Guna Teknik Tampal Notis Di Dahi Bayi

ADA MASALAH KEWANGAN, PELAJAR GANTUNG DIRI SELEPAS CIKGU HALAU

Menerusi laporan TheThaiger, remaja yang dikenali sebagai Bonus pelajar gred 9 di Sekolah Satri Phatthalung di wilayah Pattalung dipercayai menggantung dirinya di sebuah rumah pada 13 Mei yang lalu berikutan masalah yang dihadapinya. Rakan-rakan kepada mangsa mendakwa salah seorang guru memberi tekanan kepada pelajar berkenaan dan memaksanya meninggalkan sekolah.

Dakwa mereka lagi, guru berkenaan dikatakan tidak memahami ketidakhadirannya sebelum meminta dia meninggalkan sekolah berikutan membawa masalah. Bercerita lebih lanjut, timbul juga dakwaan yang mengatakan Bonus sering kali bergaduh dengan ibunya berikutan tidak mempunyai wang untuk belajar.

Difahamkan, Bonus tinggal bersama ibunya di Songkhla dan dia tidak dapat pergi ke sekolah pada semester pertama pada 9 Mei yang lalu berikutan tiada siapa yang boleh membawanya ke terminal bas.
Sering bergaduh dengan ibu

Pihak polis bagaimanapun, memeriksa mesej antara Bonus dan rakan-rakannya yang lain dan mangsa sempat menjelaskan dia mahu membunuh diri berikutan dihalau dari sekolah. Dalam pada itu, gadis ini juga sempat meminta rakannya untuk menceritakan perkara sebenar selepas dia meninggal dunia.
Bagaimanapun, Pengarah Sekolah Satri Phatthalung, Malee Kaewlaiad, mendakwa insiden tersebut berlaku kerana salah faham dan masalah komunikasi antara mereka berdua dan guru berkenaan sama sekali tidak berniat untuk mengecewakan pelajar itu serta cuba membantu Bonus dalam pelbagai aspek.
Dalam pada itu, satu jawatankuasa turut ditubuhkan bagi menyiasat perkara ini dan mengelak daripada berulang pada masa akan datang.
Sumber: thethaiger.com


Ada Penyakit ‘Krup’, Ibu Kongsi Kisah Saluran Pernafasan Anak Jadi Sempit

“Alamak..risaunya si kecil ni dah banyak hari batuk dan selesema..”
Anak kecil memang senang untuk dijangkiti demam, batuk atau selesema kerana sistem pertahanan badan mereka masih belum begitu kuat untuk lindung diri mereka sendiri dari segala bakteria. Tapi, ia boleh menjadi serius apabila mereka tidak kembali pulih untuk jangka masa tertentu serta mengalami masalah sesak nafas, tak berselera makan atau minum dan sebagainya. Ini kerana, masalah tersebut merupakan tanda-tanda anak diserang penyakit ‘krup’. Oleh itu, ibu ini telah kongsi pengalaman anaknya dijangkiti penyakit ‘krup’ supaya ibu bapa ambil langkah lebih berjaga-jaga.

BATUK TAK HENTI-HENTI

Pukul 12.20minit malam.. Bekejar suami bawa Murrabbi ke kecemasan..”Cepat..cepat..ambik jer pempers tu.” Arahan suami buat saya makin ketar sebenarnya. Dengar pulak batuk Murabbi yang non-stop. Muka Murabbi dah nampak lain sangat. Dengan batuk dan batuk.. Nampak dia gelisah dan nak menangis. Saya ambik dan dukung Murabbi.

“Jangan nangis..tak pe umi ada..” saya peluk dia sambil gosok-gosok belakang dia yang masih batuk. Sebabkan tengah malam kereta kurang,Alhamdulillah rumah dekat HSNZ sekejap saja sampai. Melihat pada Murabbi yang dah nampak sukar bernafas.. Murabbi di masukkan ke zon Kritikal.. Allahuakhbar.. Takut dan cemas hanya Allah yang tahu.. Murrabi tak demam hanya batuk dan baru nak selsema.

SALURAN PERNAFASAN MAKIN SEMPIT

“Anak kene tahan wad ni.. Doc kata dia kene croup (krup).” Dalam hati saya apa benda pulak tu? Saluran pernafasan dia makin sempit.. Boleh tertutup saluran pernafasan.. Kita ni bernasib baik sebab cepat”
Masa ni nafas saya pula rasa tersekat.. Ya lah kita ni ibu,boleh rasa anak kita tu macam mana.. Waktu Murabbi batuk tu saya tak reti nak gambarkan macam mana kesusahan dia nak bernafas.. Ni sedikit info saya nak kongsi mengenai Croup @ krup:
Krup adalah salah satu jangkitan pernafasan yang biasa dialami oleh kanak-kanak dan bayi.
APAKAH PENYAKIT KRUP?

Krup adalah sejenis jangkitan pernafasan yang paling biasa berlaku di kalangan kanak-kanak. Ia boleh menyebabkan kotak suara (larinks) dan saluran pernafasan kanak-kanak itu membengkak hingga menghadapi masalah untuk bernafas. Cara paling SENANG untuk mengenalpasti kemungkinan penyakit krup adalah dengan mendengar bunyi batuk kanak-kanak yang berbunyi seperti anjing menyalak (barking).
Batuk jenis ini selalu menyerang kanak-kanak dalam lingkungan 6 bulan – 3 tahun. Selain itu, Persatuan Pediatrik Malaysia mendapati hampir 70% daripada mereka yang pernah dimasukkan ke dalam wad kerana penyakit krup adalah kanak-kanak lelaki. Walaupun sangat jarang, penyakit ini juga boleh menyerang kanak-kanak yang lebih tua.
PENYEBAB PENYAKIT KRUP?

Kanak-kanak selalu terkena penyakit krup selepas menghidap flu, kerana kedua-duanya muncul dari virus yang sama. Kebanyakkan kes-kes krup disebabkan oleh virus parainfluenza jenis 1, 2 dan 3 sementara kes-kes krup yang lain disebabkan oleh virus campak, virus respiratori sinsitial, adenovirus dan virus influenza jenis A dan B. Selain jangkitan virus, jangkitan bakteria juga boleh menjadi punca serta keadaan-keadaan di bawah:
-Alahan
-Asid refluks
-Pencemaran seperti asap rokok dan jerebu
-Penyakit krup boleh berjangkit. Kuman yang menyebabkannya boleh berjangkit antara satu sama lain melalui batuk, bersin, mahupun sentuhan fizikal yang sangat dekat.
TANDA-TANDA PENYAKIT

Pesakit akan mengalami gejala seperti batuk dan selesema sehari dua sebelum mulanya stridor. Stridor adalah bunyi berdehit semasa menyedut udara disebabkan oleh halangan dalam larinks dan trakea. Batuk krup juga disertai dengan suara yang serak. Bunyi stridor lebih ketara pada waktu malam. Kepada pemerhati yang kurang pengalaman, pengurangan stridor mungkin nampak seperti kanak-kanak itu semakin pulih, tapi sebenarnya keadaan bertambah teruk.
Antara tanda-tanda ia makin teruk adalah:
-Air liur meleleh
-Kesukaran menelan, terutamanya untuk kanak-kanak kecil
-Rasa cemas, gelisah dan penat
-Bernafas pada kadar lebih cepat daripada biasa
-Sesak nafas
-Menjadi biru di sekitar mulut, hidung atau kuku (sianosis, tanda oksigen rendah).
Jika saluran pernafasan bertambah sempit dan keadaan bertambah serius, penukaran gas di paru-paru akan terjejas dan mereka akan kekurangan oksigen lalu ada terlalu banyak karbon dioksida dalam badan. Ini akan menyebabkan mereka menjadi gelisah dan senang keliru.
BAGAIMANA UNTUK MENGELAK PENYAKIT KRUP?

Selalu cuci tangan untuk menjauhkan diri dari virus dan bakteria yang tidak diingini. Di samping itu, ajar anak anda untuk mengehadkan hubungan fizikal dengan orang lain bagi mengelakkan penyebaran penyebab virus. Kanak-kanak yang senang terdedah kepada penyakit ini mempunyai paru-paru dan tekak yang masih kecil.
Segera bawa bayi anda berjumpa pakar, kerana doktor GP biasa mungkin tidak mempunyai kepakaran untuk mengesan penyakit krup. Cuba baca kisah baru-baru ini tentang Reuben dari Newcastle, di mana seorang doktor telah mendiagnosis penyakit krupnya sebagai batuk bahagian atas dada. Tapi disebabkan tidak percaya dan naluri ibu bapanya yang kuat, mereka telah membawa Reuben ke hospital di mana keadaannya berubah menjadi lebih teruk.
Apakah tip untuk ibu bapa bagi mengatasi penyakit ini? Di bawah adalah beberapa tip yang boleh dilakukan oleh ibu bapa di rumah supaya bayi anda rasa lebih selesa:
-Cuba tenangkan anak anda dengan memberi pelukan & ciuman.
Dukung atau dudukkan anak secara tegak boleh membantu dia rasa selesa dan lebih mudah bernafas.
-Jangan biar dia menangis lama-lama kerana ini boleh menjejaskan saluran pernafasannya dan anak akan lebih sukar untuk bernafas.
-Terapi humidifikasi, juga dikenali sebagai terapi wap, untuk membantu mengurangkan kekeringan udara di bilik.
-Jika gejala krup muncul pada tengah malam, ibu bapa harus pantau keadaan anak sehingga pagi.
-Pastikan bayi tidak dehidrasi.
-Naikkan kepala bayi. Guna bantal tambahan apabila dia tidur pada waktu malam. Tapi jangan guna bantal untuk bayi di bawah 1 tahun. Tidur bersama anak supaya ibu bapa akan tahu dengan segera kalau anak mempunyai masalah pernafasan.
»Kanak-kanak akan batuk Krup selama 3 – 7 hari. Tetapi batuk ini boleh bertahan sehingga 2 minggu.
BOLEHKAH KRUP MENIMBULKAN KOMPLIKASI?

Krup jarang mendatangkan komplikasi dan ia sebenarnya boleh dirawat di rumah. Krup merupakan penyakit yang boleh membawa maut, kerana bakteria Difteria. Segera hubungi ambulans atau bawa terus ke bilik kecemasan hospital jika kanak-kanak mengalami gejala seperti:
-Stridor yang bertambah teruk
-Sesak nafas
-Kelihatan lebih gelisah dan kelir, pucat
-Sianosis dan apnea
-Demam yang kuat (melebihi 39ºC dan kelihatan toksik)
-Kesusahan minum dan makan
Sumber: Kelab Soal Jawab Ibu & Bakal Ibu Comel


Ada Private Hill Top Park & Sakura Lane, Inilah Kawasan Perumahan Yang Ramai Orang Bualkan Sekarang!

Siapa je tak suka kawasan perumahan yang dilengkapi dengan pelbagai kemudahan. Tambahan pula, kalau kemudahan yang disediakan tu eksklusif dan ada privacy ketika menggunakannya, of course la semua orang pun akan suka.
Maka, tak hairanlah Illaria Hillside Homes @ Gamuda Gardens jadi buah mulut netizen kerana kemudahan yang ditawarkan berbeza dengan hartanah-hartanah sedia ada dalam negara.

Mewah dan ‘versatile’.

Bagi anda yang masih belum familiar dengan Illaria Hillside Homes @ Gamuda Gardens, kawasan perumahan ini merupakan sebahagian daripada kawasan Perbandaran rancak di lembah klang utara yang berkeluasan kira-kira 810 ekar tu.

Projek ni adalah antara sebahagian daripada projek perumahan Gamuda Gardens yang paling trending tahun ini. Projek yang telah dirancang lebih 15 tahun ini menjanjikan kawasan perumahan mewah tetapi versatil.
Mengapa versatil? Hal ini kerana, ada pelbagai jenis rumah yang ditawarkan termasuklah rumah teres dua tingkat, rumah teres dua setengah tingkat dan juga townhouse. Jadi anda boleh pilih ikut kemampuan dan juga size rumah yang anda minat.
Kemudahan bertaraf luar negara. Cantik wei!

Kalau anda nak tahu, di Illaria Hillside Homes @ Gamuda Gardens ni ada banyak kemudahan yang lain daripada kebanyakan hartanah yang ada dalam pasaran sekarang ni.
Konsepnya pula sangat mementingkan kualiti gaya hidup mewah dan juga privasi penduduk setempat.
Anda bayangkanlah, disini mereka ada Private Hill Top Park berkeluasan 9 ekar untuk anda lakukan aktiviti riadah. Lepas tu, ada laluan Sakura, bbq & community kitchen, co-working pods, community farm, Parkland adventure playground, taman permainan kanak-kanak dan banyak lagilah kemudahan lain.

Hijau dan sejuk mata memandang Parkland Adventure Playground ni kan? Incase, petang-petang rasa nak exercise dan beriadah dengan keluarga sinilah tempatnya.

Dah tak perlu travel jauh-jauh lepas ni semata-mata nak tengok bunga sakura sebab laluan sakura disini ala-ala kat Jepun tau. Sesuai sangat untuk OOTD.

Lengkap denggan kemudahan kerusi, meja dan power-plug, co-working pods adalah salah satu tempat terbaik untuk korang buat study group. Kalau korang work from home dan perlukan suasana santai co-working pods inilah tempatnya.

Community farm dan bbq & community kitchen merupakan salah satu tarikan utama Illaria Hillside Homes @ gamuda Gardens. Disini anda dan keluarga boleh bercucuk tanam bersama jiran-jiran dan boleh buat acara makan-makan dan bbq secara bebas. Tak ke menarik tu?

Amar Baharin pun dah sampai ke Illaria Hillside Homes @ Gamuda Gardens. Cantikan pemandangan di Hill Top Park. Kan min dah cakap tadi memang lawa dan mewah kawasan perumahan ni. Tak hairanlah, kawasan perumahan ni jadi buah mulut orang ramai.

Di sini juga ada kawasan khas untuk anda dan keluarga lakukan aktiviti fizikal terutamnya buat anda yang gemar bersenam dan buat yoga. Jadi, memang selesa sangat-sangat kalau nak anda nak bersenam disini. Ye la, tak sesak dan privacy anda pun terjaga.
Rekaan rumah menarik & kemas

Cantik kan rekaan rumah di Illaria Hillside Homes @ Gamuda Gardens? Sebenarnya ada beberapa rekaan dan jenis rumah lain yang ditawarkan. Bayaran bulanan bermula serendah RM 1659. Nak tengok rekaan rumah yang ada beserta keluasannya? Korang klik je https://gamudaland.com.my/gamudagardens/illaria/.
Seronoknya duduk dekat Illaria Hillside Homes @ Gamuda Gardens!

Bagi anda yang dah lama tercari-cari kawasan perumahan yang lain daripada yang lain dan mempunyai pelbagai kemudahan yang awesome seperti Big Bucket Splash Waterpark, Gamuda Gardens merupakan pilihan terbaik yang  ditawarkan pada ketika ini terutamanya melalui projek perumahan Illaria Hillside Homes @ Gamuda Gardens.

Bukan apa, disini anda boleh habiskan banyak masa berkualiti dengan keluarga. Anak-anak juga boleh bermain dengan bebas di kawasan perumahan yang memiliki sistem sekuriti selama 24 jam sehari dan 7 hari seminggu ni.
Pelbagai aktiviti boleh dilakukan bersama termasuklah aktiviti riadah, berbasikal, main kejar-kejar dan anda juga boleh rancang buat makan-makan dan bbq bersama keluarga dan jiran di bbq& community kitchen. Tak ke seronok tu?
Sertai peraduan ini & saksikan sendiri keindahan Illaria Hillside Homes @ Gamuda Gardens

Anda yang nak lihat dan saksikan suasana dan keadaan di Gamuda Gardens, apa kata sertai peraduan Gamuda Gardens ni. Anda juga berpeluang untuk menangi sepasang tiket menaiki Donut Boat tau!
Berikut ialah langkah penyertaan peraduan;

Like Facebook Page: Gamuda Gardens & follow IG: @gamudagardensmalaysia
Comment kat “I want to go on a Donut Boat Ride” dekat IG post  & FB Post Amar Baharin
Tag 3 kawan!

**Peraduan berakhir 30/4/2022
Tadaaa! Mudah je kan?  Pemenang terpilih akan dihubungi oleh pihak Gamuda Gardens.
Nak maklumat yang lebih detail mengenai Illaria Hillside Homes dan Gamuda Gardens? Jangan lupa layari website dan Facebook page mereka.
Website: https://gamudaland.com.my/gamudagardens/illaria/.
Hotline: 03-2727 7471


Ada Serangga ‘Sesat’ Dalam Telinga Anak! Ini 5 Langkah Segera Mak Ayah Kena Buat

“Ada apa dalam hidung adik ni? Rasa gerak-gerak…”
Memang panik apabila anak-anak datang memberitahu bahawa rasa sesuatu bergerak di dalam telinga atau hidung mereka. Kebetulan banyak pula perkongsian sosial media mengenai hidung dan telinga anak-anak orang lain dimasuki serangga atau barang-barang kecil, lagilah cuak!

Sabar, jangan panik! Ini adalah beberapa panduan dari pakar untuk mak ayah lakukan sebagai rawatan kecemasan jika ada serangga masuk ke dalam telinga atau hidung anak-anak.
APA PERLU BUAT BILA BENDA/SERANGGA MASUK DALAM TELINGA/HIDUNG ANAK?
Selebriti popular Hanis Zalikha turut berkongsikan pengalaman anak keduanya Alisa Aisyah yang memasukkan putik bunga ke dalam lubang hidungnya. Memang tidak sempat berbuat apa-apa, Hanis terus membawa anaknya ke hospital bagi mendapatkan rawatan.

Bukan sahaja hidung, malah telinga juga menjadi tempat mudahnya barang atau serangga untuk masuk, jadi  apa yang mak ayah perlu buat bila sesuatu masak ke dalam telinga atau hidung mereka?

Berikut merupakan lima panduan yang dikongsikan oleh pakar jika ada serangga tersesat masuk ke dalam telinga anak-anak. Yang penting adalah mak ayah jangan terlampau panik ya!

Mungkin ramai dalam kalangan mak ayah yang akan menggunakan cotton bud atau pengorek besi untuk ‘mencungkil’ keluar benda di dalam telinga. Jangan! Anda mungkin akan menyebabkan risiko saluran telinga mereka!

Pastikan anda ada menyimpan minyak zaitun atau baby oil di rumah. Hal ini kerana, banyak kegunaannya terutama dalam hal-hal sebegini. Fungsi minyak zaitun atau baby oil boleh melemaskan serangga di dalam telinga supaya mduah untuk anda menggunakan pengepit kecil untuk tarik ia keluar.

Ini adalah untuk rawatan kecemasan. Namun, untuk rawatan selanjutnya anda perlu bawa anak-anak ke hospital supaya jangkitan di dalam telinga tidak berlaku.

Sumber: Dr. Ahmad Luqman Bukhari